
I 



Prooemitim. Qtiid de auclore Ciris a veteribus 
traditum sit^ quidque ex ipso carmine didiceri' 
mus. 



Carmen Ciris inscriptum una cum aliis poematibus 
nonnuUis servatum est, inter se genere, virtutibus, aetaie 
eiiam differcntibus ; quae omnia Vergilio, pauca tamen 
iure, tributa sunt. Vetustissimus fuit liber quo, ut ab 
Donato et Servio traditum est, septem vel octo carmina 
continebantur •, bic sensim crevisse et in duas partes 
videtur digestus esse, quarum altera Culicem, aitera Ci- 
rin continuerit. Inde, in posteriore medii aevi parte, 
coUecta, sive universa, sive partim, poemata illa, quae 
ceteris Vergilii aut aliorum poetarum operibus addita 
sunt '. . 

I. In HeliTiStadtiensi n. 332 (nunc Guelfeibylano) poematia illa 
inter Georgica posita sunt et Aeneideni; in Rhedigerano Siatii Silvas 

Plura quidem horum carminum constat ne tempore 
quidem Maronis exarata esse ; cum Aelna profecto intra 
annumLXIIIet LXXIXcompositussit '; haeautemeclo- 
gae De viro bono et prudentey De Ut et Non monosylla- 
bis, De rosis ftascentibus, Ad puerum, tempori tantum 
adscribi possint, quo iam non mediocriter lingua romana 
degeneraverat ; deque Elegiis In obitum Maecenatis, De 
Maecenate moribundo non dubitetur, quin a rudi quodam 
primi saeculi tirunculo scriptae sint. Augusti vero ad 
tempus pertinent Catalecta, Lydia, Dirae, Copa, Ciris, 
Culex et Moretum. Copiam igitur habemus satis am- 
plam et variam Epigrammatum, Elegiarum et epici ge- 
neris scriptorum, quae necesse est pariter ac summa 
opera inspiciamus, si recte volumus iudicare quis fuerit 
illius saeculi cultus, quae studia, quae humanitas. Quodsi 
auctoritatem virorum doctissimorum secuti aut Vergilio 
Catalecta pleraque, Copam et Moretum tribuimus ^, aut 
eo non indigna existimamus, reliqua a vetsificatoribus 
ficta sunt mediocribus plerisque et egregiorum vestigiis 



excipit Ciris; Vaticanum 3255 (saec. xv) Georgica continet, deinde 
Culicera, Cirin, Moreium, etc. (Cf. S. Ribbeck, Appendix Vergiliana,) 

I. Opinionem hanc , quam defendit O. Ribbeck /App^ Verg., 
Prol., c. I, p. 2 3) non his refringit A. Baehrens (Poet, lat. wim.» 11» 
p. 3i) : « Quod V.425 sqq. regionis Campanae vim vulcaniam exslinc- 
tam dicit, idcirco necesse est scripserit ante a. 63 p. Chr. n., cum 
inde ab hoc tempore ignem sepultum Vesuvii oraeque adiacentis 
rescuscitatum esse certissimis signis, terrae motibus, cognossent ». 

2* De auctore Copae nostri temporis grammatici fere omnes dubi- 
lant, quam, ut propier perfeciam orationem ad opiimam poesis romd- 
nae aetatem referunt, ita proptcr proprias virtutes Vergilio abiudicant. 
Mofetum Vergilio confidenter tribuit O. Ribbeck, alii tantum primis 
post Christum natum decenniis vindicant. Quod ad Culicem, eiusdem 
sententiara, Maroni carmen hoc tribuentis, non approbamus; sed po- 
tius Aemilio Baehrens assentimur ab ignoto scriptore Culicem fere 
circa a. 3o a. Chr. n. eorapositum iudicanti. 

utcumque insistentibus ; neque tamen parvi sunt momenti 
res vere aestimantibus, cum exercitum si veiis novisse, 
non satis sit quaerere qui fuerint duces, sed quales ipsi 
milites, neque illorum laudeni non plane possis perspi- 
cere, nisi horum quoque robur et virtutem noveris. 

Ciris autem maxime cum propter numerum versuum 
tum propter sententiarum gravitatem et singularem 
quandam aliorum poetarum scripta imitandi rationem 
digna est quae non neglegatur ab hominibus veterum 
litterarum studiosis. 

Igitur quis eam composuerit, cum sit adhuc sub iu- 
dice, nobis quoque iicere putavimus indagare; et, cum 
ipsum opus a doctissimis Vergilii editoribus summa 
cura nuper perpensum et correctum sit, operae pre- 
tium fore arbitramur de carmine disputare quod, etsi 
optimis operibus antiquitatis non est adnumerandum, 
tamen unum est eorum, quae et per se laudem aliquam 
merentur, et nos docent quales fuerint apud Romanos 
Augusti tempore lingua et litterae. 

Carmen Ciris, typis primum anno MCDLXXI in 
editione Romana altera expressum, nonnisi in paucis- 
simis codicibus servatum est, quorum fere nullus ty- 
porum inventione vetustior est, nonnulli autem recen- 
tiores K 

Quorum librorum inscriptionibus addendum est tan- 
tum Donati et Servii testimonium, quorum ille Cirin in- 
ter prima adulescentis Vergilii opera laudat % hic in 

I. Rhedigeranus saeculi est xiii vel xiv, Arundelianus Musei Efi-' 
tannici i33 saec. xv, Vaticanus 3255 saec. xv, Helmsiadtiensis anni 
MCDLXXIV, Adalbertinus saec. xvi, Brucellensis saec. xii iinde a versu 
458). Cf. O. Ribbeck, Appendix Vergiliana, proleg., c. iii; A. Baeh- 
rens, Poeiae lat. min., t. II, p. 17. 

•2. ReifFerscheid, Suet., Lipsiac, 1860, p. 38. 

Huius autem generis carmina iampridem se attigisse 
profitetur, qui et in illis 

aevi 
Prima rudimenta et primos exegerit annos '. 

Versiculos quoque minus severos videtur composuisse, 
ut ex his intellegitur : 

Quamvis interdum ludere nobis 
Et gracilem molli liceat pede claudere versum ^. 

Itaque pro certo habendum est Ciris auctorcm fuisse 
natu iam grandiorem, qui nondum tamen ad senec- 
tutem pervenerit. Ut enim primi versus homini tantum 
conveniunt adulescentiam iamdudum egresso, ita non 
senioris est scientiam naturae eo animo adire ut postea 
tanti operis onus suscipiat. Athenis praeterea philoso- 
phiac non ita pridem se addicere coepit, nec tamen 
artem deseruit, quam a teneris coluit haud infeliciter. 
Denique quis potissimum fuerit ille Messalla, doctissi- 
mus iuvenis, cui carmen de Scylla misit, tum demum 
vere iudicabitur, cum tempus, quo scriptum est, tini- 
verimus. 

Quod autem ad tempus pertinet, nihilest unde maio- 
ris momenti argumenta hauriamus, quam ex propria 
ratione qua noster alios poetas imitatus est. Imitatio- 
nem enim undique redolet hoc carmen^ praecipue Ca- 
tuUi et Vergilii, ne Lucretium proferam, a quo non 
pauca videtur sumpsisse, et alios quoque veteres poetas, 
quorum membra disiecta in eo forsitan inveniremus, si 
exstarent plura P. Terentii Varronis Atacini, C. Helvii 

1. Ciris, 44. 

2. Ciris, iq. 

Cinnae, C. Licinii Calvi. De frustis ergo CatuUianis et 
Vergilianis nobis disputandum est, praesertim Vergi- 
lianis, ut demonstremus re vera ipsum Ciris auctorem 
illos imitatum esse, non Catullum et Vergilium ex Ciri, 
cuiuscumque sit auctoris, integros versus aut versuum 
partes deprompsisse. Sed, cum veri simile sit eum grae- 
cum quoque aliquem poetam secutum esse, de hac 
quaestione pauca antea dicenda sunt. 



II 



Qutd Ciris auctor graects liiieris, quidque Caiullo 

debuerii. 



Ipso quidem argumento, et eo quod scientia rerum 
pristinarum cum arguta quadam arte animi affectus 
exprimendi ita coniuncta est, ut epici carminis simul et 
tragici lyricique opibus poeta usus esse videatur, Cirin ab 
Alexandrina origine ortam esse apparet. Quos vero maxi- 
me inter graecos auctores secutus sit, minus liquet. Calli- 
machum.enim in AiTtoi? fabulam eandem tractavisse 
nec certo ex nobiii Martialis loco concludi potest ^ , neque 
ipsius fragmenta satis confirmant *. Profecto et aliis a 
poetis tractata est vulgata illa fabula, quam postea re- 
latam invenimus apud fere omnes eos qui de rebus anti- 
quis scripserunt, nempe apud Apollodorum, Hyginum, 
Pausaniam, Hippolyti Euripidis Scholiastam (v. 1200) \ 

1. Qui legis Oedipodem caligantemque Thyesten 

Colchidas et Scyllas, quid nisi monstra legis ? 

legas KtTta Callimachi. 

(Mart., JE^/g-., X, 4.) 

2. SxvAAa yrjVYi xccTcoix^Jx xxi oO ^66oi ouvo^a' e;(0U7a. Call. fr., CLXXXIV. 
Ed. Blomfield, Lond. MDCCCXV. 

3. Apol., [II, i5, 8. Ed. Heyne, Gottingae, i8o3. Hygini fabulae 198, 
ubi Scylla in piscem cirin mutatam legtmus. Ed. SchefFer et Mune- 
cher, Hamburg, 1674. Pausanias, I, 19, 5; 11, 34, 7. Ed. Schubart, 1870. 

Sed nostro poetae veri similius est exemplo fuisse Par- 
thenium Nicaenum, quem Suetonius cum Euphorione et 
Rhiano una laudavit ^ ; et a quo, auctore Macrobio, ver- 
sus aliquos assumpserat Vergilius *. Is enim non modo 
inter sex et triginta antiquas fabulas, quarum argumenta 
Corn. Gallo poetae scripsit, nonnullarum eiusdem ge- 
neris mentionem fecit; sed ipse in Meiamorphoseoft li- 
bro eam materiam attigerat, quod ex Eustathio dis- 
citur, ad Dionysii Periegetae versum 420 : MCvw? XaScbv 

Ta Mi-^apcf, oia SxuXXy)? vqq Ntdou, ^-^cn^zphq ipacjOsCorY;? auTOu xat 
ixoTa[i.ouar^? ty;v tou icatpb? xs^aXvjv (quod in scholiis ita legi- 
tur Tf^<; xe^aXf^^; tou TraTpb^ Tbv \t£pQi\f,Qv 7:X6>ta[jLOv y.at outo)? au- 
Tov zpoSoucr^^;) dv£VOif)aaTO Sxt ^ xbv xaTspa irpoBouca ouBivo<; Sv pa- 
Sto)? ©stSotTO, y.at Sta touto TupoaSifjca; TnQBaXto) vrp? ty)v xpoS^Ttv 
xat 'jraTpo^ovTtv a^YJxs aupeaOat Sia OaXacGvj^; y.at auTY) [i.£V ei^ op- 
veov [i.£T£6X'^6Y;, &q ^Y^ct IlapOdvto? 6 Ta? MsTa[i.opop(ll)cj£t? ^pd^ai 
X6f5[xevo;, 6 Se x^Xtuo; (Saronicum sinum dicit, idemque 
apud Euripidis Scholiastam in loco supra dicto inveni- 

mus) ':wapaYpa[Ji.[Jt.aTtaO£i5 Ir/j, ty)v xXYJatv a^b tou aup£cj0at. 
Forsitan eiusdem est illud quoque Tuop^ updY)v TQ[xr^a£ xpdy.a, 
quod Suidas tradidit ^. 

Noster igitur sane videtur imitatus esse opus Parthe- 
nii, quo duce etiam usus est Corn. Gallus et forsitan in 



Eurip. Schol. Ed. Dindorf, ubi Nisus dicitur xp^^^oDv nXoxxfiov ha- 
buisse, et eius filia a Mino navi alligata, postquam in xnare cecidit, 
monstri figuram sumpsisse, Oripiov ysvo^ivv}, 

1. Fecit et graeca poemata imitatus Euphorionem et Rhianum et Par- 
thenium. Suet. , Tib.f LXX. 

2. Macr., V, 17. Cf. A. GeI.,X[l[, 25 : yAaJ/oj xat N>7p5e xai iivaXla 
MiXiy.iprri eum versum Vergilius aemulatus est. 

3. Meinecke, Anal. Alex., p. 255. — Parthenium Nicaenum proba- 
bile est Romam ductum fuisse^ postquam Nicaea in Bithynia a Barba, 
Luculli legato, capta est anno U. C. 681. Eiegeias, Aphroditen, Are- 
tes encomium et multa alia composuisse narratur. 

Moreto Vergilius '; et alii graeci poetae ei profecto 
propositi sunt, quorum non paucos similia argumenta 
tractavisse accepimus. Idem cnim Parthenius fabulam 
commemorat Pisidiae Methymnensis quam, postquam 
amore furens patriam Achilli tradidit, lapidibus ille 
iussii opprimi. Simih'ter Croesi filiam Nadhim Cyro 
Sardis prodidisse Licymnius Chius et Hermesianax 
rettulerunt. In ipsa Ciri praeterea nominari videtur 
Palaephatus quidam, de quo nihil certi afferri pos- 
sit, quoniam et libellus, cui hoc nomen adscriptum est, 
nihil de Ciris fabula continet, et coniectura tantum id 
in versum admissum est, qui ita legitur in libris manu 
scriptis omnibus : 

Docta palepaphiae (palepaphie) testatur voce pachinus «(pachinnus). 

Quod ad singula attinet, quid mirum si in Ciri quasi ves- 
tigia Apollonii invenimus, cuius Medeae Catulli Ariadna 
et Maronis Dido aemulae sunt? In locis autem non- 
nuUis non modo illius imitatores, sed et ipsum noster 
videtur secutus esse : ita in Argonauticon libro tertio, 
Eros dicitur matri suae aegre obedire, cum lunoni et 
Minervae his verbis respondet Venus : 

"HpY), 'AOTQvaiY) Ts, x{0oit6 xsv b\i\Li ixiXiGTa 

Y^ l\iol auTap IjxsTo 

oiy. SOsTai, [XflrXa S'dit£V £piBiJLa{vo)v dlOspdJst. 

1. O. Ribbeck, Appendix Verg.j p. 14. 

2. Ciris, 88. In libri Tzipl a7r^5Twv cap. 21 (Ed. I. F. Fischer, Lips. a 
MDCCLXXIX) hoc tanium relatum est, Scyllam monstrum muliebri su- 
perne tigura, in canem vero desinens, citam fuisse Tyrrhenorum tri- 
remem quae circum Siciliam navigans nav^s ceteras persequeretur. 
Inde Scaliger suspicalur « Vergilium in divino poemate Ciri Palaepha- 
tum citare, sed ex alio libro, quam ex primo (quem solum monet su- 
peresse dequinque). MScal. Animadv, in Eusebii Chronicis Amstcl.i658. 



DE CARMINE CIRIS II 

Quod Vergilius sic mutavit in primo Aeneidos libro : 

Paret Amor dictis carae genetricis; 

noster contra retinuit : 

Sed malus ille puer, quem nec sua flectere mater 
Iratum potuit ». 

Ita etiam multa potuerunt ex Moschi Europa excerpi, 
quae tamen etiam in Catulli Ariadna Ciris auctor in- 
venerat ; sed credibile est, cum describeret Minervae pe- 
plum ^, ei exemplo fuisse locum hunc Euripidis Hecu- 
bae : 

Ta^ xaXXiS(<ppot ' 'A6ava(a? Iv y.pox£w xs^rXw 

Csu^oiJLat apixatt TrtbXouc 

Iv SatSaAsatci xoixtXXoud' dv6oy.p6y.ot(jt xifjvat^, 

f^ TiTavwv Y^vsav, 
Tav Zehq djJL^tTwUpw xot[i.tl^£t 

^XoYiAw Kpov(Bac. 

Catulli vero carmina haud dubie expilavit et variis 
imitandi rationibus (quo manifestior fit imitatio) usus 
est; namque et Ariadnam Scylla rettulit, et in poemate 
nostro versuum partes non modo ex Epithalamio Pelei 
et Thetidos, sed ex aliis quoque carminibus desumptas 
reperimus ; neque raro, si singula excusserimus, Catul- 
lianae aliquid orationis deprehendemus. 

Cirin et Epithalamii partem, quae ad Ariadnam per- 
tinet, inspicienti statim occurrit, quam et rebus et arte 
inter se similes sint. Etenim scriptor uterque materiam 

1. Ciris, i33. 

2. Ciris, 20-34. 

sibi delegit ad Cretensium cum Atticis certamen pertinen- 
tem, immo ex isdem, nempe Minois et Pandionis, domibus 
personas induxit^ uterque nimio incensam amore femi- 
nam derelictamque ab amato viro expressit, ita tamen ut 
apud alterum virgo sit Cretici, apud alterum Attici gene- 
ris. Praeterea uterque non aeque omnes argumenti partes 
explicavit, CatuUus enim, postquam Ariadnam depinxit 
in litorc destitutam, sortemque suam deplorantem,refert 
quo modo natus sit eius amor, ceterisque brevissime me- 
moratis, pluribus verbis orationem fingit qua periurum 
diris precibus prosequitur ; postremo Egei errorem mor- 
temque miserabilem narrat. Simili modo noster versibus 
paucissimis quaedam, copiosius vero eas tractat partes 
argumenti quae elegorum vel tragoediae generi quasi 
accedunt, ut sermonem Scyllae cum nutrice, aut preces 
quibus patris Voluntatem sibi conciliare conatur. Ut brevi- 
ter facta et casus attinguntur, ita Minoa tam fuse Scylla 
incusat quam de Theseo queritur Ariadna. Denique 
exitus rei, ut apud Catullum, satis ample explicatur, 
scilicet Nisus eiusque filia in aves mutati. Itaque et in 
summa operis et in ipsa tractatione ea est similitudo, ut 
dubitari nequeat, quin posterior superiorem imitari et 
aemulari sibi proposuerit. 

Quid quod uterque eodem res breviter colligendi modo 
et eadem quasi formula utitur? Namque ut ille dixit : 

Tum Thetidts Peleus incensus fertur amore, 
Tum Thetis humanos non despexit hymenaeos, 
Tum Thetidi pater ipse iugandum Pelea sensit '; 

ita apud hunc tres versus, quibus quoque memorantur 
res praeteritae, verbo tuvt incipientes leguntur (et aliae 
eiusmodi similitudines notabuntur) : 

i. Cat., l-xiv, 19. 

Tum coma Sidonio florens deciditur ostro; 
Tum capitur Megara et divum responsa probantur, 
Tum suspensa novo ritu de navibus altis 
Per mare caerulcum trahitur Niseia virgo '. 

Multis aliis in locis aeque communes sunt utrique car- 
mini versus vel versuum particulae. Quorum locorum 

cum frequentia tum varietas non fortuitam similitudi- 

« 

nem, sed quaesitam et elaboratam illam declarant imi- 
tationem, qua magistros exspoliare solent discipuli. 

Nunc verba ipsa et inde saepius numeros CatuIIus 
suppeditat, unde furta pateant hoc modo : 

Cecropius suaves exspirans hortulus auras. 

(Cir., 3.) 

Regia quam suaves exspirans castus odores 
Lectulus *. 

(Cat., LXIV, 87.) 

Haec iamen interea quae possumus, in quibus aevi 
Prima rudimenta et primos exegimus annos 
Accipe dona. 

(Cir., 45.) 

Nunc tamen interea prisco quae more parentum 

Tradita sunt tristes munera ad inferias 
Accipe, 

(Cat., CI, 7, 9.) 

At roseus medio surgebat vertice crinis. 

(Cir., 1j:2.) 

At roseae niveo (annoso niveae) residebant vertice vittae. 

(Cat., LXIV, 309.) 

lamque adeo dulci devinctus lumina somno, 

(Cir., 206.) 

Aut ut eam [tristij devinctam lumina somno. 

(Cat., LXIV, 122.) 

1. Ciris, 387. 

2. Non supervacaneum videtur animadvertere in utroque loco no- 
men usurpari quod dcminutum vocatur. 

Numquam ego te summo volitantem in vertice montis. 

{Cir., 307. 

Ergo ego te audiero numquam tua facta loquentem 

Numquam ego te, vita frater amabilior 

Aspiciam posthac. 

(Cat.. LXV, 10.) 

Ut cum caesa pio cecidisset victima ferro. 

(Cir., 366.) 

Quaevelut ancipiti succumbens viciimaferro, 

(Cai., LXIV, 369.) 

Non modo igitur poeta noster a Catullo versus parti- 
culas, initia finesque, ut solent in schola pueri, arri- 
puit ; sed apparet eum id libenter fecisse nec sine 
quadam laudis captatione, morem aetatis suae secutum. 
Quot vero alias minus, ut ita dicam, serviles apud eum 
imitationes deprehendimus ! Nunc res et sententias inde 
depromit : nonne Minervae peplum in prima Ciris parte 
vesti purpureae, ubi describitur Ariadna, respondet? 
Alias, postquam uterque iisdem fere coloribus mulie- 
brespinxit furores, eos Cupidini imputat, ita tamen ut 
facile iudicari possit, Ciris auctori, cum egregium exem- 
plar exprimere vellet, male rem successisse '. 

Item ut hic maris Nymphae cum patre Oceano aliisque 
numinibus per undas tractam Nisi filiam mirantur, ita 
apud Catullum Argonautis fluctus proscindentibus, 

Emersere feri canenti e gurgite vultus 
Aequoreae monstrum Nereides admirantes 2. 

I4 Sancte puer, curis hominum qui gaudia iliisces. 

(Cat.. LXIV, 95.) 

Sed malus ille puer, quem nec sua fiectere mater 

tratum potuit, etCi 

(Cir.i i33.) 

xyjT2ioi5 vCiTOinvj syv;//£vat ocjTOyiovTQ. 

xat o'a'jT05 j^ccp-JoouTzog umlp a).a 'KvvojtyatOs, etc. 

(Cat., LXIV, 14. Cf. Moschus, Eio. B. 118.) 

Ad haec, quot paria ac similia sunt in iis verbis quibus 
virgo utraque de periuro queritur ! Utraque formam viri 
incusat, utraque luget quod non illi possit saltem serva 
famulari ^ 

Nunc si ad orationem attenderis, quot dicendi figuras 
Catullo noster debet ! Jam ineunte carmine, haec : 

Etsi me vario iactatum iaudis amore, etc... 

initium simile carminis ad Hortalum initio referunt : 

Etsi me adsiduo confectum cura dolore 

Sevocat a doctis, Hortale, virginibus, etc. 

Quis haec in Qri legens : 

Non storace Idaeo fragrantes tincta capillos, 
Cognita non teneris pedibus Sicyonia servans, 
Non niveo retinens bacata moniiia collo *, 

iila Epithalamii non meminerit : 

Non flavo retinens subtilem vertice mitram, 
Non contecta levi velatum peclus amictu, 
Non tereti strophio luctantes vincla papillos ^ i 

Alios aliquot utriusque versus conferemus, ubi mani- 
festa est imitatio vel in verborum usu, ordine et coniunc- 
tione, vel in singularibus dicendi modis. 



1. Cat., LXlVi i6o; Ciris^ 443. 

2. GiriSj 1G8. Cf. Ennius, fr. XL (Ed. Vahlen) : 

Et pedibus laeva Sicyonia demit honesta. 

3; Cat., LXIV, 63. Qui locus idem in Ciri iterum fepetituri v. 5it : 
Purpureas fiavo retinentcm vertice vittas. 

Nam verum fateamur. Amat Polyhymnia verum. 

(Cir., 55.) 

lure igitur vincemur. Amat victoria curam. 

(Cat., LXII, i6.) 

Saepe lapis recrepat Cyllenia murmura pulsus. 

(Cir., io8.) 

Leve tympanum remugii, cava cymbala recrepant, 

(Cat.. LXllI, 29.) 

Quae simul ac venis hausit sitientibus ignem 
£t validum penitus concepit in ossa furorcm. 

(Cir., i63.) 

Cuncto concepit pectore flammam 
Funditus, atque imis exarsit tota meduUis, 
Heu misera exagitans immiti corde furores. 

(Cat., LXIV, 92.) 

Non accepta piis promittcns munera Divis. 

(Cir., 219.) 

Non ingrata tamen frustra munuscula Divis 
Promittens. 

(Cat., LXIV, io3.) 

Non est Amathusia nostri 
Tam rudis. 

(Cir,, 242.) 

Non est Dea nescia nostri. 

(Cat., LXVIH, 17.) 

Nec me illa quidem communis alumnam 
Omnibus iniecta tellus tumuiabit harena. 

^Cir., 441.) 

Neque iniecta tumulabor mortua terra. 

(Cat., LXIV, i53.) 

Et gelida venientem ignem quatiebat ab Oeta, 

(Cir., 35o.) 

Nimirum Oetaeos ostendit noctifer ignes. 

(Cat., LXII, 7.) 

Alia quaedam similia notabimus, cum maxime de ser- 
mone et de re metrica qualia sint in hoc carmine dis- 
putabimus; nunc sane perspicuum est auctorem Ciris 

fuisse Catulli imitatorem et discipulum, ex eius operi- 
bus res et verba non raro hausisse, eiusque imitationem 
ostentasse, nedum eam dissimularet. 



III 



Qua ralione Ciris auctor Vergilium iviitatus sit. 



Ex iis, quae supra dicta sunt, constat Ciris auctorem 
Catulli fuisse imitatorem et praeterea eo tempore floruisse 
quo CatuUi auctoritas auctoritate magnorum poetarum, 
qui eum secuti sunt, nondum praegravata esset : quod 
confirmatum est a viro doctissimo, L. Mueller, qui, 
cum in verborum fine animadvertit, o brevem nusquam 
occurrere, o productam sive in arsi sive in thesi decies 
quater, neque aliter se rem habere in Catalectis, Culice, 
Moreto, haec addidit * : « Hinc apparet non esse com- 
posita ilia post Claudii Neronisque tempus, nec est ulla 
causa cur Augusto recentiora esse dicamus. Quid quod 
partem eorum ne Vergilio quidem Properiioque poste- 
riora satis esse constat? maxime autem res certa in Ciri, 
quippe cuius auctor aemulando pluribus in locis expres- 
serit Catulli elegias et epyllion de Peleo et Theii, quae 
qui fuerit sectatus post 4ugusti aetatem cognovi nemi- 
nem, cum certatim omni tempore admirarentur imiia- 
renturque hendecasyllabos et iambos ^. » 



1. L. Mueller, De re ntet.j p. 42. 

2. Cf. exempli gratia, Pl. lun., EpL, IV, 14, hendecasyllabos suos 
Paterno mittentem; scimus, ait, alioqui huius opuscuU illam esse 

At carminis nostri cum Vergilii operibus compara- 
tione spatium intra quod compositum est, finibus certio- 
ribus claudetur, scilicet illi tempori assignabitur quod 
mortem Vergilii proxime subsecutum est. Etenim senten- 
tiarum aut verborum quae in Ciri et apud Maronem 
esse communia videmus, pleraque et illa quidem ma- 
xime notabilia ex Bucolicon libro et inprimis ex Ecloga 
octava deprompta sunt ; sed alia quoque, neque ea pauca, 
ex Georgicis et Aeneide ; qui ergo Vergilio Cirin tribuunt, 
id colligant necesse est, summum illum poetam aut per 
omnem vitam et optimis in operibus hunc imitatum esse 
adulescentiae suae fetum, aut in maturiore aetate sua om- 
nia opera expilavisse ut inde aliud quoddam omnino di- 
versum atque indignum ceteris componeref, nisi forte fa- 
teri velis (quod profecto non magis est probabile) hoc 
epyllion superioris alicuius esse scriptoris, quem Vergilius 
et in Bucolicis et in Georgicis et in Aeneide toties et tam 
variis modis fuerit imitatus ! 

Omnia quidem excerpere quae inde in Cirin translata 
sunt, longius sit, et plura ea in diem studiosus lector 
inveniat, quo diligentius singulos versus inspexerit *, nos 
rationem tantummodo imitationis et varietatem exemplis 
illustrabimus. 

Sed antea necesse est aliquid dicamus de universo 
apud Romanos poetas imitandi genere, quo planius in- 
tellegatur quae nostri in hoc ratio fuerit. Si enim in per- 
pendendis veteribus trutina eadem uteremur qua in re- 
centioribus, quam mirum esse deberet quod supra de 
Catulii imitatione in Ciri demonstratum est! Quanto 

verissimatn legem quam CatuUus expressit, etc. Idem alias Sentii Au- 
gurini hos refert versiculos : 

Canto carmina versibus minutis 

His olim quibus et meus Catullus, etc. 

magis mira imitatio Vergilii ! Huius enim ex operibus 
non modo nomina, verborum iuncturae, particulae ver- 
suum, sed toti, immo plures et continui versus adsu- 
muntur. Cum autem Ciris neque peiori tempori tribui 
possit, neque lusus sit Centonis Ausonii instar, aut nes- 
cio cuius adulescentuli exercitatio, sed viri maturi opus, 
neque ingenio, neque tempore quo vixerit contemnendi, 
quaerendum est quo pacto tam mirum in mpdum po- 
tuerit superiorum et aequalium scripta suis commiscere 
eaque tanquam propria usurpare. Quaestio haec ad lit- 
teras universas Romanorum pertinet eademque trac- 
tata ad recte iudicandum nostri carminis auctorem non 
parum prodferit. 

Non raro quidem in poetarum nationis cuiuslibet 
operibus reperias quaedam communia , neque adeo 
mirum est ubi similes sensus similiaque facta describunt, 
quosdam interdum scriptores oratione verbisque etver- 
suum specie inter se congruere; quoties etiam alii alio- 
rum sententias quas ipsi excogitavisse sibi videntur, vel 
inscii repraesentant, cum iis sponte memoria suppeditet 
quod suopte ingenio creavisse arbitrentur! Praeterea apud 
Romanos aliter quoque se res habebat. Nam scripta per- 
legentes vel aetatis illius quae maxime litteris floruit, ubi- 
que imitationem, qualem nusquam alias, deprehendimus. 
• Romae etenim poetica, aliena ex terra delata, arti 
plus quam naturae debuit; cunique veterum Romano- 
rum lingua parum esset carminibus idonea, ipsa re unus- 
quisque coactus est a superioribus vel graeds vel roma- 
nis eloquendi copiam et artiiicia trahere. Inde ab Ennio 
videtur fuisse communis quaedam quasi hereditas^ 
quam cordi fuit optimo cuique servare et pro virili parte 
auctam posteris relinquere. Itaque locutiones quasdam, 
senteniias, aliaque ornamenta unusquisque sequenti- 



DE CARMINE CIRIS 21 

bus tradidit; unusquisque orationem suam alienis opibus 
decoravit; quas tamen ipse plerumque quodam modo 
mutare et amplificare conabatur. Laudi ducebat optimus 
quisque et veterum dicta in memoriam legentis revocare, 
et cum eis quasi certamen inire, dum rebus sibi velut he- 
reditate relictis melius uti se confidebdt. Quare P. Maro- 
nem non mediocriter laudavit Macrobius, cum haec dice* 
ret * : « Quis fraudi Vergilio vertat, si ad excolendum se 
quaedam ab antiquioribus mutuatus sit ? Cui etiam gratia 
hoc nomine habenda est quod nonnulla ab illis in opus 
suum, quod aeterno mansurum est, transferendo, fecit ne 
omnino memoria veterum deleretur. Denique et iudicio 
transferendi et modo imitandi consecutus est *, ut, quod 
apud illum legerimus alienum, aut illius esse malimus, 
aut melius hic, quam pbi natum est, sonare miremur. » 
Geterum hoc, etsi nobis mirandum videtur, exemplis 
summorum Augusti aetatis poetarum confirmatur. Si 
quid semel recte dictum est, id perire non sinunt, ideo- 
que, quoties res eadem significanda est, saepius eadem 
verba usurpant. A Vergilio, praeterquam quod qua-- 
draginta fere versus mutato uuo tantum verbo repe- 
tuntur, totidem ne uno quidem verbo mutato, inter 
quos continui etiam plures iterum sumuntur ^. Non ali- 
ter egit aliquoties Horatius ^ et ipse Ovidius, qui quam- 
vis ingenii maxima praeditus sit ubertate, tamen prae- 
ter cetera totum versum, immo duo continuos nonnum- 
quam suis carminibus bis inserit 4. 



1. Macr., Sat.f VI, i. 

2. Cf. Verg., Forbiger, EcL, 5, 3 7. 

3. S. I, 2, 23 ei A. P. 421 ; S. f, 2, 27 et S. I. 4, g2 ; S. II, 3, i63 
et Epl. I, 6, 28; O. I, 19, I et IV, i, 5 (mater saeva Cupidinum). 
TeufFel, Ueber H., p. 18. 

4. A. R. Zingerle, Ovidius, Innsbruck, 1871. 

Adde quod non sua tantum ita referunt, sed aliena. 
Supervacaneum est versuum fines et particulas nume- 
rare quas, tanquam inopia linguae coacti, in medio ha- . 
bere videbantur; sed memorandi locus est Vergilium 
« non verba sola, ut ait Gellius, sed versus prope totos 
et locos quoque Lucretii plurimos sectatum esse '. » 
Quantam etiam copiam locorum exhibet Macrobius, 
quos Maro ex scriptis non modo Ennii, sed Lucilii quo- , 
que et aliorum minoris ingenii, Naevii, Furii, Suevii, 
transtulit =! Item Lucilii frusta non pauca in sermonibus 
Horatii agnoscuntur ^; rursus autem Ovidius suis aliena 
saepissime commiscuit versusque integros identidem 
Catullo et TibuIIo detraxit 4. 

Cognatio igitur quaedam et rerum communitas iater 
poetas Romanos videtur iam ab initio fuisse, ut aliquem ex 
iis legentes etiam aliunde arcessita noscitare gauderent, 
eiusque non modo ingenium, sed memoriam etiam et 
scientiam admirarentur. Quodsi vel optimus quisque alie- 
nis opibus uti non dedignaretur, quid mirum esset idem 
minores audacius fecisse, ut, exempli gratia, qui opus- 
culum Copatn scripsit, ex Georgicis hoc, uno mutato 
verbo, hausit : 

Nunc cantu crebro rumpunt arbusta cicadae o. 

lam vero nos ad propositum redeamus. Si ista nos fu- 

1. A. G., I, 21, 7. 

2. Macr., 5. VI, i, 37 et 5, i5. 

3. Herwig, Halae, 1873. Hor. quatenus recie de iMcilio iudica^ 
verit, 

4. A. Zingerle, Ovidius^ pars. I. 

5. Copa^ 27; G., III, 328 : 

Et cantu querulae rumpent arbusta cicadae. 
Cf. Copa^ 35, et Aen., VI, 2i3 (cineri ingrato). 

gerent, Cirin facile crederemus non talem ad nos perve- 
nisse, qualis principio scripta esset, sed librarios versus 
Catulli Vergiliique quam plurimos inseruisse, ut viden- 
tur nonnumquam in Vergilii carminibus versus ipsius 
repetisse. Ut tamen id factum sit, utque possimus 
hunc aut illum alienorum versuum toUere, tam multi 
supersunt ut alia tam assiduae imitationis ratio red- 
denda sit. 

Atenim mera est adulescentuli exercitatio, cui cordi 
fuerit quam plurimos magnorum poetarum pannos 
opusculo suo adsuere. At contra constat hoc epyllion 
hominis esse maturae aetatis maturique ingenii. Con- 
cludendum est igitur virum eum fuisse non totum de- 
ditum Musis, sed qui eas otii honestandi causa interdum 
coleret, quique, quamvis annis maturus, poetices, ut 
sapientiae, magistrorum praeceptis etiam tum egeret. 
Neque aliud praieterea fecit quam quod omnes eiusdem 
temporis scriptores; nobilissimos quosque imitatur, immo 
expilat, non modo decorandi sui operis, sed eiiam sus- 
tinendi causa, neque magis per ambitionem quam propter 
inopiam. Cum autem liberius etiam quam ceteri ex 
hoc fonte hauserit, inde liquet eum et Vergilio natu 
minorem fuisse, et ipsum, quantum ingenio poetarum 
latinorum principe distaret, minime voluisse dissimu- 
lare. 

Sed haec hactenus. Quod de nostri imitatione sum- 
matim exposuimus, id facile confirmabitur si singula 
ordine inspexerimus. 

Versus enim qui toti in Cirin recepti sunt, plerique 
sunt ab Eclogis excerpti; unde apparet poetam, cum 
opus suum alienis ornamentis commendare vellet, 
ea potissimum carmina in legentium memoriam revo- 
cavisse quae suo tempore maxime placerent. « Cum 

enim recitata Bucolica ingenti favore ab ipso poeta, tum 
in scaena per cantores crebro pronuntiataesse acoepi-? 
mus, eo quidem successu, ut quondam surrexisse uni- 
versus populus et forte praesentem spectantemque Ver- 
gilium veneratus esse narretur '. » Hoc in numero sunt 
quae sequuntur : 

Caeruleis sua tecta super volitaverit alis. 

(Cir., 5,1.) 

Infelix sua tecta super volitaverit alis. 

(Buc, VI, 8i.) 

Concordes stabili firmarunt numine Parcae. 

(Cir.» i?.5.) 

Concordes stabili fatorum numine Parcae. 

(Buc, IV, 47.) 

Despue ter^ virgo : numero deus impare gaudet. 

(Cir., 373.) 

Terque haec altaria circum 
Effigiem duco : numero deus impare gaudet. 

(Buc, VIII, 74 ) 

Cara lovis suboles, magnum lovis incrementum. 

'.Cir., 398.) 

Cara Deum suboles, magnum lovis incrementum. 

(Buc, IV, 49.) 

Dum queror et Divos, quanquam nil testibus illis 
Profeci, extrema moriens tamen adloquor hora; 

(Cir., 4o5, et Buc, VIII, 19.) 

ubi etiam integras sententias utriusque inter se omnino 
germanas animadvertes, cum Damon sidera, Scylla ven- 
tos invocet simili figura ; ille enim ita incipit : 

Nascere, praeque diem veni«ns age, Lucifer, almum *, 
I. O. Ribbeck, De vita et scriptis P. Verg. Maronis, XXIII. 

hacc autem : 

Supprimite, o paulum turbati flamina venti. 

Item haec eadem in utroque reperimus : 

Ut vidi, ut perii^ ut me malus abstulit error. 

(Cir., 43o, et Buc, Vllf, 41.) 

At ea verba apud Vergilium ore pastoris suos amores 
narrantis simplicius et facilius fluunt, quam in Ciri, ubi 
aegre videntur praecedentibus cohaerere : 

Ten ego? nec mirum vultu decepta puella, 
Ut vidi, ut perii, ut me malus abstulit error. 

Adde hos Eclogae octavae continuos versus : 

Praeceps aerii specula de montis in undas 
Deferar; extremum hoc munus morientis habeto '. 

Qui a nostro seiuncti sunt, ut si quis ex una fracta 
gemma duas efficiat : 

Extremum hoc munus morientis habeto. 

(Cir., 267.) 

Praeceps aerii specula de montis iisses. 

(Cir., 3o2.) 

Sexti vero Aeneidos libri ex versu 406 

At ramum hunc (aperit ramum qui veste latebat\ 

ille natus est in Ciri : 

Aut ferro hoc (aperit ferrum quod veste latebat) ». 

1. Buc, VIII, 59. 

2. Ciris, 280. 



^ 

Denique ex sexta Ecloga (v. 75-78) translati sunt mu- 
tato uno verbo tres versus : 

Candida succinctam latrantibus inguina monstris 
Dulichias vexasse rates et gurgite in alto 
Deprensos nautas canibus lacerasse marinis. 

(Cir., 59-61.) 

Hic ipse noster alieno ex fonte se hausisse profitetur cum 
dicit : 

Complures illam et magni, Messalla, poetae... 
Longe alia perhibent mutatam membra figura 
Scyllaeum monstro saxum infestare voraci 
Illam esse aerumnrs quam saepe legamus Ulyxi. 

Huiusmodi vero locos duo invenimus, qui non ex 6u- 
colicon libro proveniunt ; nimirum ex Aeneide haec ar- 
cessita sunt : 

Ad caelum infelix ardentia lumina tendens, 
Lumina; nam teneras arcebant vincula palmas *; 

et in fine Ciris ad verbum transcripti sunt versus Geor- 
gicorum, quibus describuntur mutua avium odia : 

Quacumque illa levem fugiens secat aethera pennis. 
Ecce inimicus atrox magno stridore per auras 
Insequitur Nisus ; qua se fert Nisus ad auras 
Illa levem fugiens raptim secat aethera pennis. 

Quomodo ambigi possit uter utri ea debuerit, cum 
apud alterum nequeant uUo modo recidi? Nisus enim et 
Scylla inducuntur signa dantes inter alias eiusdem gene- 

I. Ciris, 402. Cf. Aen,, II, 405 : 

Ad caelum tendens ardentia lumina frustra, 
Lumina ; nam teneras arcebant yincula paimaa 

ris volucres, scilicet alcyones, noctuas, corvos et corni- 
ces. In Ciri contra aliis tantummodo verbis et alio co- 
lore repetitur, quod iam antea plane dictum est, ut optime 
superiore versu carmen claudi possit : 

Sic inter sese tristes haliaeetus iras 
Et ciris memori servant ad saecula fato. 

Nec dubitari potest quin hic quoque noster opus suum 
versibus memoriae omnium infixis exornare voluerit. 

Alios Vergilii versus non integros admisit, sed ita 
mutatos ut facile saepius iudicetur uter eos sponte 
ediderit, uter sit imitatus. Legitur in Ciri, v. 208 : 

Excubias foribus studio iactabat inani. 

Quanto simplicius et aptius in Eclogae secundae ini- 
tio : 

Ibi haec incondita solus 
Montibus et siivis studio iactabat inani. 

Item haec inter se componamus : 

Quo rapidos etiam requiescunt flumina cursus. 

(Cir., 233.) 

Et mutata suos requierunt flumina cursus. 

(Buc, VIU, 4.) 

Ante hunc conspectum casusve deusve tulisset. 

(Cir., 279.) 

Si quis in adversum rapiat casusve deusve. 

(Aen., IX, 210.) 

Quis tantum Rutulis laudem casusne deusne 
Attulerit. 

(Aen., XII, 321.) 

Ecquem fugit in versu <c quo rapidos etiam, etc. » 

verbo rapidos non tantam inesse vim quanta huic ww- 
iatay praeterquam quod hoc etiam oratio frustra impe- 
ditur 1 Ecquis non sentit quam tardus et incompositus 
sit versus « Ante hunc conspectum » non modo propter 
litteram C quater usurpatam cc hunC ConspeCtum Ca- 
susve ]D, sed quod, tribus incipientibus spondeis, duplex 
in fine positus est amphibrachys ? 

Narcissum casiamque herbas contundit olentes. 

(Cir., 370.) 

AUia serpytlumque herbas contundit olentes. 

(Buc, II, II.) 

Terque novena ligans triplici diversa colore 
Fila. 

(Cir., 371.) 

Terna tibi haec primum tripiici diversa colore 
Licia circumdo. 

(Buc, viir, 73.) 

» 

Alias particulas, eas quidem minores, in medium 
proferre licet, versuum plerumque fines vel initia, ut 
eadem verba in eodem loco posita facile arguant imi- 
tationem. 

Dependent flores aut suave rubens narcissus. 

(Cir., 96.) 

Munera &unt lauri et suave rubens hyacinthus. 

(Buc, ni, 63.) 

luppiter, ille etiam poenos domitare leones. 

(Cir.. i35.) 

Poenos etiam ingemuisse leones, 

(Buc. V, 27.) 

Ut patris, a! demens. 

(Cir., i85.) 

Quem fugis, a! demens. 

(Buc, II, 60.) 

Omnia me potius digrta aique indigna laborum. 

(Cir., 247.) 

Is primam ante aciem digna atque indigna relatu. / 

(Aen., IX, 694.) 

llla autim : Quid me, inquit, io nutricula, torques. 

(ar.,'257.) 

We autem : Quid me erepto. 

(Aen., X, 877.) 

Dicam equidem, quoniamque tibi non dicere, nutrix. 

(Cir., 266.) 

Dicam equidem^ nec te suspensum, nate, tenebo. 

(Aen., VI, 722.) 

Omnia vicitamor; quid enim non vinceret ilie? 

(Cir., 437.) 

Omnia vincit amor, et nos cedamus amori. 

(Buc, X. 69.) 

Quam frigida sunt et prope inepta haec « quid enim 
non vinceret ille », quae integro sensu recidas ! 
Quid quod versus 268 

Ille (vides) nostris qui moenibus adsidet hostis, 

$umpsit initium ex Aeneidos libro VI, 760 

Ille (vides) pura iuvenis qui nititur hasta, 

et finem ex libro XI, 804 : 

Cogere concilium, cum muros adsidet hostis? 

Singula vero verba, epitheta, figuras coHigere longum 
est, quibus Vergilii imitatio in Ciri proditur; pauca 
tamen exempli gratia memorabimus. Nonne ex Maro- 
niano horto florum haec serta confecta sunt : 



30 P£ CARMINE CIRIS 

Foribusque hyacinthi 
Dependent flores aut suave rubens narcissus 
Aut crocus alterna coniungens lilia caltha, 
Sparsaque liminibus floret rosa '. 

Nemo non intellegit illos versus : 

Ipse caput xonssLt/oliis ornatus olivae» 

Saevit inops animi totaniqu^ incensa per urbem 

Bacchatur, 

praesto fuisse hos componenti : 

Pallentis fciiis caput exornarat olivae. 
Infelix virgo tota bacchatur in urbe >? 

Quoties praeterea, ut vel minima animadvertamus, in 
Aeneide invenitur « auribus arrectis » quod in Ciri legi- 
tur ^ ? Hoc vero « aera captat » quod in eodem est loco, 
ex illo Vergiliano ortum videtur : 

Aut bucuia caelum 
Suspiciens patulis captavit naribus auras. 

Nonne, quemadmodum in Ciri « gnosia spicula arcu 
Partho » contenduntur, ita eadem verba coniuncta sunt 
in Bucolicon libro : 

Libet Partho torquere Cydonia cornu 
Spicuia ^? 

1. Ciris, 95. Cf. Buc, II, 46, 5o; III, 63. 

2. Ciris, 148 et 167; Georg.j III, 21 ; Aen,, IV, 3oo. 

3. Aen., I, i52; II, 3o3; XII, 616; Georg., I, 376; Ciris, 210 : 

Auribus arrectis nocturna silentia temptat 
Et pressis tenuem singultibat aera captat. 

4. Buc.j X, 59; Ciris, 279. 

Nonne inter insulas quas navi suspensa praeterit Scylla, 
quaedam fere iisdem vocabulis designantur atque in ter- 
tio Aeneidos libro ? 

Marmoreamque Paron viridemque adlapsa Donyasm. 

(Cir., 476.) 

Viridemque Donysam 
Olearum niveamque Paron ; 

(Aen., III, 127.) 

idque in loco ubi noster eandem itineris descriptionem 
sed pluribus verbis et maiore nominum numero onera- 
tam effinxit ; immo plus quam unum de insula Delo ver- 
sum mutuatus est : 

Linquitur ante alias longe gratissima Delos 

Nereidum matri et Neptuno Aegaeo. 

(Cir.,473.) 

■i 
Sacra mari colitur medio gratissima tellus 

Nereidum matri et Neptuno Aegaeo. 

(Aen., III, 73.) 

Plura iam huiusmodi exempla non quaerenda esse ar- 
bitramur; ex iis enim, quae obtulimus, iam conclu- 
dere licet, Ciris auctorem non solum Vergilii versus in 
suum carmen aut hunc aut illum (quod quidem Romani 
poetae omnes factitabant), sed omnibus ioiitandi ra-. 
tionibus abusum esse, quibus adhuc in nostris scholis 
pueri, cum latine versus componerent. Hoc autem in ea 
re notabilius, quod ndn semel uno in loco plures quasi 
pannos alios aliunde ablatos consuit. Talia enim non 
pauca sunt : ita, ubi verba « poenos leones » ab Ecloga 
quinta cepisse videtur, nonne ibidem alios Georgicorum 
versus numero et adspectu effinxit ? 

Ille etiam Poenos domitare leones 

£t validas doctus vires mansuescere tigres, 

Ille etiani 

(Cir., i35.) 

lUe etiam caecos instare tumultus 

Saepe monet frftudemque et operta tumescere bella 
IUe etiam.,., 

(Georg., I, 464.) 

Tres etiam locos vel quattuor commiscuit ; cum scri- 
beret : 

Dependent flores aut suave rubens narcissus 
. Aut crocus alterna coniungens lilia caltha 

Sparsaque liminibus floret rosa, nunc age, Divau, 
Praecipu^ nostronunc adspirate labori, 

praeter eos, quos iam supra tertiae et secundae Bucoli- 
corum Eclogae versus attulimus, et hoc Aeneidos se- 
cundi libri propositum habuit : 

Adspirat primo fortuna labori >. 

Sic" in tribus his Giris versibus, quater Vergilii ves- 
tigia reperiuntur : 

Dicam equldem (A., VI, 722) quoniamque tibi non dicerc, nutrix, 
Non sinis, extrcmum hoc munus morieniis habeto (B., VIII, 60) : 
Ille vides (A., VI, 760) nostris qui moenibus adsidet hostis A., XI, 304). 

(Cir., 266-268.) 

Huc accedit quod alias una et Vergilium et Catullum 
secutus est, plumas avium duarum indutus graculus. 
In his enim, 



I. Aen.^ II, 385. 

Gaudete, o celeres, subnisae nubibus altis, 
Quac marc, quae virides silvas lucosque sonantes 
Incolitis, gaudete vagae blandaeque volucres, 
Vosque adeo... . » 

cum idem est color eademque figura, quibus CatuUus in 
Epithalamio Pelei usus est«, tum verba Vergilii « lu- 
cosque sonantes » agnoscimus. 

Haec hactenus; non iam infitiari possis Cirin non 
modopost CatuUi opera, sed etiam post edita in vulgus 
omnia Vergilii scriptam esse. Illud vero, quod utrumque 
pari studio aemulatus est, minime mirum videbiiur, si 
tempore parum ab utroque distanti vixerit •, nempe si 
fuerit Vergilii fere aequalis, ita etiam inteliegetur quare 
potissimum Bucolicon librum imitatus sit, idque alia ra- 
tione aique cetera eiusdem carmina. Ita denique fieri potest 
ut apud eum nulium Ovidii imitationis vestigium depre- 
hendatur. E contrario hic nostri carmen sane novit, atque 
etiam, ut aciite animadvertit vir iudicioet doctrina sin- 
gulari clarissimus, cum eo certare voluit, quandoquidem 
ea amplius explicaverit, quae in Ciri neglecta sunt, scilicet 
amoris Scyllae ortum, eiusque cum Minoe perfecto faci- 
nore congressum*, alia vero ibi copiosius exposita aut om- 
nino omiserit, ut nutricis deprecationem et in adiuvando 
fidem, aut vix adumbraverit, ut capilli erepti facinus et 
ipsam patris et filiae in aves transfigurationem : quam 
tamen potius ab eo enarrari par erat, qui in opere eo- 
dem tot eiusdem generis casus diligentissime effinxit ^ 

1. Ciris, 195. 

2. Heroes, salvete, Deum genus ! o bona mater, 
Vos ego saepe meo, vos carmine compellabo, 
Teque adeo eximie taedis felicibus aucte 
Thessaliae columen, Peleu. 

(Cat., LXIV, 23. Cf. Haupt, Quaest. Calul.) 

3. Haec ab egregio viro Patin subtiiiter esse dispuiata successor 

Ceterum nihil in Ciri inest unde suspicemur eam com- 
positam esse diu post mortuum Vergiiium'; nullos 
enim esse imitatus videtur, praeter eos, de quibus dictum 
est, nisi forsitan Vergilii aequales, cum hoc 

Prima decus quae dulce mihi te donat alumnam 

Horatii Odes primae dulce decus in mentem revocet ; 
rursusque hoc legenti : 

Naturae rerum magnis infexere cliartis, 

obviam fiat TibuUi versus : 

Nec tua te praeter chartis intexere quisquam 
Facta queat *. 

Alia praeterea Ciris initium initiumque Panegyrici 
Messallae habent similia '; et forsitan venena, a nutrice 
Scyllae decocta, ex of&cina quaesita sunt sagae, quae 
magicos cantus TibuUum docuit. Ut enim Scyllae 
Carme : 

Ter in gremium mecum, inquit^ despue, virgo, 
Despue ter, virgo ; numero Deus impare gaudet, 

eius, E. Benoist, recenti lectione memoravit. Forsilan et conici potest 
Propertium Cirin legisse, ex eo quod, cum materiam similem tractaret, 
nempe Tarpeiae scelus, mentionem facit una et CatuUi Ariadnae et 
Scyllae, quanquam, ul Vergilius, fabulas de Scylla duas in unum con- 
fundit : 

Quid mirum in patrios Scyllam saevisse capillos 
Candidaque in saevos inguina versa canes. 

(Prop., V, 4, 39.) 

1. Ciris, 39; Tib., IV, i, 5. 

2. Te, Messalia, canam, quanquam me cognita virtus 

Terret nec munera parva 

Respueris . 

{Paneg, Mess.,i'^.) 

ita quoque Deliae vates : 

Ter cane^ tcr dictis despue carminibus '. 

Haud dubie igitur ex omnibus quae supra dicta sunt 
coUigere licetcarmenCirispostCatuUiet Vergilii aetatem 
scriptum esse et, perquam credibiliter, vivo adhuc 
Augusto, immoantequamfloreretOvidius. Quae opinio 
confirmata erit, cum ea diligentius scrutati erimus quae 
ad iinguam et ad rem metricam nostri pertinent. Nobis 
tamen de hoc inquirentibus valde desiderandum est, quod 
opus illud adeo tempore corruptum ad nos pervenit; 
nimium enim libri corrigendi fuerunt coniecturis, inter 
quas deligat quisque necesse est quas optimas iudicet. 
Nobis vero auctores erunt doctissimi viri Sillig, Haupt, 
Ladewig , O. Ribbeck , E. Benoist , Forbiger , A. 
Baehrens 2. 

1. Ciris, 372 ; Tib., I, 2, 54. 

2. Quoniam ii sunt manu scripti libri ut certe restitui nequeant multi 
yersus^ editorum, immo lectorum cuique licet quae ab aliis coniecta 
sunt excutere et commutare; ita novissime Aemilius Baehrens piurimos 
locos et ipse conatus est emendare, nonnullos quidem recte, nostra sen^ 
tentia, sed plerosque audacius quam felicius. Unum exempli gratia af- 
feremus, quem tamen « plausuris omnibus » se correxisse confidit; 
scilicet versum 149 : 

Cum lapsa e manibus fugit pila, 
ita scripsit : 

Cum vas (scil. sacerdotis) e manibus fudit pila. 

Nos autem carmen, quale legendum potissimum nobis videtur esse, 
totum huic opusculo subiecimus. 



IV 



Dc linguae usu et re metrica in Ciri, 



Si genus universum orationis et artem versus faciendi 
inspiciemus, facile agnoscemus Ciris auctorem et Vergilii 
tempore vixisse, et certis in rebus Catullum potius secu- 
tum esse. Vergiliumquidemtanta licentia imitatus est, ut 
eius spoliis suum opus undique exornaverit, Catulli.vero 
potius suco et sanguine imbutus est; ut videatur Vergilii, 
cum eadem fere lingua uteretur, fuisse aequalis, non, 
etsi plurima ei subripuerit, vere discipulus; non enim 
eius omnes eloquendi opes proprias sibi efficit neque i^ 
omnibus rebus simiiitudinem eius praebet. 

Vocabula quidem fere nuUa non illo tempore maxime 
usitata continet Ciris, nec quicquam habet seu vetustate 
seu novitate singulare. Prisca enim vocabula, nisi quae 
sunt etiam apud Vergilium Horatiumque, et illa quidem 
rarissima, invenias, ut « vexarier », nisi « texuis », 
in hoc versu cum pluribus recentiorum editorum ad- 
mittas : 

Polliceor : nihil est, quod texuis ordine, longum i. 

Neque uUa verba antiquo more composita, qualia tamen 

I . Ciris, 339. O. Ribbeck, Ladewig, E. Benoist. Auctore A. Baeh- 
rens u texitur n praeferendum nobis videtur. 

plurima sunt apud CatuUum, reperias. Non multo frc- 
quentiores sunt novae verborum species ; quidquid enim 
a Vergilii dififert oratione aut illius temporis nota signatum 
est aut superiorum usu confirmatum. Ita verbum « man- 
suescere » iam transitive a Varrone usurpatum est ' ; 
verbo « obnixe » usus est Terentius; verbo « denubere » 
Ovidius et Livius. Cum infinitivo verbum <r capto » apud 
Ovidium Phaedrumque, ut apud nostrum, notatur. 
Audacius in Ciri « glomerare » idem significat ac 
« nere » quod nusquam alias ; et « nulla » vim ean- 
dem habere ac « non » in hoc versu videtur : 

NuUa colum novit, carum non respicit aurum 2. 

Nihil vero mirum est nostrum dixisse : 

Dona meo muUum vigilata labore, 

cum iam Vergiiius « Quae vigilanda viris », et Cinna : 

Haec tibi Arateis multum vigilata lucernis 
' Carmina ^. 

Quantum ad deminuiiva,etsi videntur ab epicis carmi- 
nibus abhorrere, vere se CatuUi discipulum in hocesse de- 

1 . Varron R. R., 2, i : Silvestria- deprehenderent ac conduderent et 
mansuescerent. 

2. Cf. Cic. ad Att.f XV) 22. Ego autem scripsi Sextum adventare, 
non quo iam adesset, sed quia certe id ageret ab armisque nullus 
discederet (Madvig, Gr. lat., 455, 5). 

3. Ciris, 46. Verg., Georg,, I, 3 12. H. Cinna, fr. 3 (Ed. L. Mueller;. 
Aliter Horaiius, 5., I, 3, 17, noctes vigilabat, et Ovidius, Fast., IV, 
1G7, vigilata nocte. Hic, ut noster, dixit: 

Primus amans carmen vigilatum nocte negata 
Dicitur ad clausas concinuisse fores. 

(Fast., IV, 109.) 
Hoc pretium curae vigilatorumque laborum. 

(Tr,n, M.) 

clarat, quippe qui undecim haec exempla habeat talium 
non modonominum, sedetiam adiectivorum, quorum id 
quod extremum ponimus ipse finxit : Hortulus 3, ocellos 
2 38 et 267, nutricula 277, lectulus 440, labella 496, 
parvulus i38 et 479, frigidulus 25 1 et 348, tabidulam 
181. 

Ne graeca quidem vocabula admisit nisi quae apud 
antiquos aut eiusdem aetatis scriptores occurrunt, ut 
« sophia, psalterium, thallus, Piraeea »; sed, sicut om- 
nes eiusdem temporis poetae sermonem patrium graeco 
ex fonte non pauca hauriendo ditavit : ita graecorum 
more « cicadae ' » (TdTTtY^?) fibulas quibus capilli reti- 
nentur, designant; « nymphae ^ » puellas; « vires ti- 
gris J) tigrim, ut Herculem aOivo? 'HpaxXrjoi; ^. Aliae 
etiam loquendi rationes eadem ex origine profectae sunt, 
ut : . 

Quare non ulli fama concedere digna 

. Stat Megara (oux slltoi). 

(Cir., 104.) 

Saepe redit patrios ascendere perdita muros 
Aeriasque facit causam se visere turres. 

(Cir., 172, 173.) 

Quae prius in tenui steterat succincta crocota ^. 

(Cir., 252.) 

Nonne etiam Graecorum morem redolet hoc « ut 
quid ego amens... diem potui producere vitae ^ »? Qui- 
bus exemplis et aliis eiusdem generis apparet linguam 

1. Ciris, 128. 

2. Ciris, 435. 

3. Ciris, i36. Apol., I, 53 1. Cf. Vis canum (Lucr., VI, 122 1; Virg., 
Aen,t IV, i32). 

4. 'Ev piv^ igovTos aravTa (Pind., Isthm,^ VI, 54). 

5. Ciris, 294; ita in omnibus codicibus; unus tamen A. Bashrens 
scripsit : A! quid amens. Cf. Piat., Symp.^ p. 2o5, A : tva t^ TauTa 

graecam Ciris auctoretn, ut omnes Augusti tempore scrip- 
tores, coluisse et libentissime inde aliquid in romanam 
transtulisse ; attamen facile intellegitur eum nondum 
omnibus usum esse opibus, quas Vergilius Horatius- 
que, graecorum vestigiis insistentes, sermonibus utrius- 
que gentis quasi in unum soUertissime consociatis, pos- 
teris tradiderunt. 

Alia quaedam omittere non licet, quibus a sermone 
Vergilii differt huius poetae sermo, nempe particularum 
usum. Observatum est nusquam habere illum « etsi », 
quod hic in primi versus initio legitur. a Cum » (quod 
alii etiam poetae rarissime faciunt, numquam Vergi- 
lius), iungitur hic cum plus quam perfecto coniunctivi : 

Ut cum caesa pio cecidisset victima ferro. 

(Cir., 366.) 

Nec desunt aiia huiusmodi, quae cum solutae oratiohi 
magis conveniant, Lucretium revocant in mentem. 

Vergilius semper dixit « simul ut »,noster « simul 
ac » : 

Quae simul ac venis liausit sitientibus ignem. 

(Cir., i63.) 

« Ubi » hic imperfectum et plus quam perfectum pati- 
tur, quod vitat Vergilius : 

His ubi soliicitos animi relevaverat aestus. 

(Cir , 340.) 

« Ut » vero temporale, quod a Vergilio frequenter usur- 
patur, hic semel legitur v. 340, loco illo ex Ecloga VIII, 
41 subrepto : 

Ul vidi, ut perii, ut me malus abstulit error '. 
' I. Isicob ad Prop., III, i5, p. i65. 

Alius vir doctus animadvertit numquam Vergilium 
« ac » vel « atque » post aliud verbum transtulisse, etsi 
nonnumquam « et ». Hic autem legitur : 

Coniugis atque tuae, quaecumque erit illa, beatae. 

(Cir., 445 ) 

Promissa atque diu iam tandem exordia rebus '. 

(Cir., 47.) 

Ne multa, a prosa oratione non tantum distat in Ciri 
sermo, qiiantum in summorum illius temporis poeta- 
rum carminibus : vocabula quidem nonnuUa ibi obver- 
santur, quae frustra quaeras apud Vergilium ; idque non 
minus ieiunitatem prodit quam nimia imitatio et crebrior 
eorundem verborum usus, ut verbi « texere » cui qua- 
ter occurritur intra centum primos versus, praeterquam 
quod infra etiam semel recursat ^. 

Sed imprimis non perfecta illa structura scriptor 
utitur, qua sensus cum versu simul ita terminatur, ut 
legentis iudicium nihil iam exspectet, ipsa auris ni- 
hil desideret. Ambitus ilios verborum maxime plenos 

1. Nisi cum Ribbeckio legendum sit : u Promissaeque diu iam tandem 
exordia opellae », vel « musae » vel « curae » (Baehrens), aut mpromis- 
sisque diu iam tandem exordia rebus », quod nusquam coniectum esse 
miramur. 

2. Non tamen absislam coeptum detexere munus. 

(Cir., 9.) 

Sed magno iniexens, si fas est dicere, peplo. 

(Cir., 21.) 

Naturae rerum magnis intexere chartis. 

(Cir., 39.) 

Atque novum aeterno praeiexite honore volumen. 

(Cir., 100.) 

Nihil est quod texitur ordine longum. 

(Cir., 339.) 

et concinnos in carmine nostro aut numquam aut saltem 
raro invenimus, et illos quidem casu quodam allatos po- 
tius quam arte effectos. Elocutionem saepiqs tardant et 
impediunt interiectae senteniiae, exclamationes, repetita 
verba aliaque huiusmodi. Etenim interiectiones numero 
sunt sex et viginti ; quarum nonnullae plurium versuum; 
duae etiam notandae sunt in una oratione, qua versus 
quattuordecim comprehenduntur : quam nobis liceat re- 
ferre, cum prope omnia, quae iam notavimus, vitia pa- 
riter exhibeat. His autem incipit : 

Quod si mirificum genus omnes 

(Mirificum saecli roodo sit tibi velle libido) ^ 

Ut ista omittantur , quoniam ita sunt corrupta ut 
recte legi nequeant, tamen superest sententia duodecim 
versuum : 

Si me iam summas Sapientia panderet arces, 
i5 Quattuor antiquis heredibus addita consors, 

Unde hominum errores ionge lateque per orbem 
Despicere atque humiles po$sem contemnere curas; 
Non ego te talem venerarer munere tali, 
Non equidem (quamvis interdum ludere nobis 
20 Et gracilem molli liceat pede claudere versum), 
Sed magno intexens, si fas est dicere, peplo, 
Qualis Erechtheis olim portatur Athenis, 
Debita cum castae solvuntur vota Minervae, 
Tardaque confecto redeunt quinquennia lustro, 
23 Cum levis alterno Zephyrus concrebruit Euro 
Et prono gravidum provexit pondere currum. 

Ea est oratlonis structura, ut sententia finiri possit cum 
versu 18, iterumque cum versu 20, nisi malis cum 23 

I. Ita haec traduntur libris manu scriptis, neque satis nobis quic • 
quam probatur eorum quae coniecerunt editores. 

aut 24 aut 25. Tam laxe imer se iuxta coUocantur versus 
ut quemque fere a sequenti interpungendi signo sepa- 
rare possis : quanquam, si singuios inspicies, verba 
ipsa concinne in quattuor saltem proximis collocata iu- 
dicabis. Quibus tamen hoc inest vitii, quod nimiam in- 
ter se habent similitudinem, quoniam in uno quoque 
eorum duobus nominibus substantivis in posteriore 
parte coUocatis, ita in priore respondent duo adiectiva, 
ut quater verbum haec ab illis seiungat. Immo non pau- 
ciores quam duodecim coniunctiones usurpantur, scilicet 
« si, unde, quamvis, sed, cum », ut praetermittamus 
« que, et, qualis » et participia « debita, intexens » . Ac- 
cedit quod in versu : 

Non equidem, quamvis interdum ludere nobis^ 

praeter hanc frustra repetitam negationem, sex verbo- 
rum unum tantum « ludere » proprium sensum per se 
habeat. 

Versuum nunc artem intuentibus, sane illa apparebunt 
quae iam ex praecedentibus coniecimus. Ne quid de hoc 
dicamus, quod Ciris non, pro more superiorum poeta- 
rum, litteram habet in fine quorundam dactylorum subia- 
tam, quanquam versus concinnos et verborum delectu ac 
compositione egregios saepenumero ibi legimus, tamen 
genus universum perfecta illa Vergilii et Ovidii arte pluri- 
mum distat. Praeter ea quae supra iam diximus de ra- 
tione versus inter se coniungendi et colligandi, ipse est 
versus saepissime gravior ac tardior, utpote nimio longa- 
rum syllabarum numero impeditus : triginta fere sigtia- 
vimus qui, praeter quintum pedem, ex spondeis tantum 
constant, id est unum ex vicenis : simili ratione usus est 
CatuUus in Epithalamio Pelei. 

Quod ad spondeos spectat in quinto pede positos, ut 
post Vergilium excepto luvenali rarissimi, ita satis cre- 
bri sunt in Catulli operibus et praesertim in Epithala- 
mio , in quo adeo tres sunt continui spondiazontes. In 
Ciri quoque quattuordecim haec exempla praesto sunt : 



. ^ 



Coniugium castae violaverat Amphitrites >. 

(V. 73.) 

Ipsa suos quotiens heu pertirouit latratus^ 

(V. 82.) 

Dependent flores, aut suave rubens narcissus. 

(V. 96.) 

Carpathium fugiens et flumina Caeratea. 

(V. ii3.) 

Atlevis ille Deus cui semper ad ulciscendum. 

(V. i58.) 

Ut scelere infando (quod ne sinat Adrastea). 

(V. 239.) ' 

Cara lovis suboles, magnum lovis incrementum. 

(V. 398.) 

Qua curvus terras amplectitur Hellespontus. 

^V. 41 3.) 

Dives curalio fragili et lacrymoso electro. 

(V. 434O 

Nereidum matri et Neptuno Aegaeo. 

(V. 474 ) 

Non statuit, nimium est avidum pecus Amphitrites. 

(V. 486.) 

Undique mutabant atque undique mutabantur. 

(V. 4q5.) 

Rupibus et scopulis et litoribus desertis. 

(V. 5[9.) 

Scorpius alternis clarumfugat Oriona; 

(V. 535.) 

I. Castae auctore Baehrens admittimus. 

e quibus septem ubi nullum nomen proprium liceniiam 
excusat, sex ubi, praeter spondeorum continuitatem, cae- 
sura est in quinto pede. 

Syllabas vero licentia vel longiores vel breviores nullas 
effecit noster, nisi quas et Vergilius, ut cum hac synizesi 
utitur : 

Reicere et indomitam virtute retundere mentes ». 

(Cir,, 1 18.) 

Vi autem caesurae producta syllaba (quod fit apud 
Vergilium fere quinquagies) in Ciri ler invenitur : 

Nulius in ore rubor : ubi enim rubor, obstat amori. 

(V. i8o.) 

Miratur pater Oceanus et candida Tethys. 

(V. 392.) 

Infesti adposuit odium crudele parentis. 

(V. 532.) 

Hiatus vero ex concursu vocalium, quae alias solent 
in unam confundi, nullus hic est, nisi in versibus ex 
Vergilio sumptis : 

Ut vidi, ut perii, ut me malus abstulit error. 

(V. 43o.) 

Nereidum mairi et Neptuno Aegaeo; 

(V. 473.) 
et forsitan in hoc : 

Per te sacra precor per lumina lliihyae 2, 

(V. 326.) 

1. Tityre, pascentes a flumine rcice capellas. 

(Verg., Buc.j UI, 96.) 

2. Ita codices ferunt omnes; post lumina (aut flumina) addiderunt 
editores « qui » aut « et », aut « te ». 

nisi legendum est potius : 

Perdita, saeva precor per lumina te Ilithyae. 



lam in usu elisionum nihil fere inter se differunt noster et 
Vergilius. Vergilius enim « in primo Aeneidos cuius sunt 
versus DCCLVI, elisit longam vocalem octogies quin- 
quies, in m exeuntium nonagies septies, brevem centies 
septuagesies ter ' ». In Ciri, cuius sunt versus DXLXI, 
elisio fit semel et ducenties, longae vocalis semel et qua- 
dragies, longae cum brevi quater, v. 6 longe aliud, 56 
longe alia, 241 quod si alio, 418 non equidem me alio ^, 
Quod ad monosyllaba, satis multa sunt elisa, nuUa t^a- 
men nisi quae ita etiam apud diiigentissimos poetas repe- 
riuntur, nempe * me, te, se, ne, si, tam, qui (singulari 
modo sit numero) » et forsitan cc quae ^ ». Ceterum non 
pauci sunt versus eiisionibus pluribus et quidem audacio- 
• ribus asperiores ; exempli gratia hos producimus, quorum' 
alter tres praebet elisiones, alter extremam syllabam fere 
iambici verbi brevi sequens verbum incipiente elisam : 

Atque aliquos tamen esse velis tibi, alumna, Penates, 
Hoc unum exitio docta atque experta monebo. 

(Cir., 33i, 3320 

< 

lam caesuras considerantibus apparebit nostrum me- 
dium quasi inter Catulium atque Vergilium fuisse. Cons- 
tat poetas romanos alios ab aliis hoc differre, quod his 
magis, illis minus placuit caesurae usus, quae vocatur 
penthemimeris et post arsim tertii pedis incidit. Ita 
« Vergilius in Eclogis a prima ad quintam (habent me- 



1. L. Mueller, De re met., p. 282. 

2. Cf. Herlzberg, Praef, ad Cirin, 

3. Ciris, 267, 318,418, 441, 3^6, 328, 216, 38o, 3oi, 52i, 6 longe 
aliud studium atque alios [quae] accincta labores. 

tra CDXX) eandem opiinuit plus treceniies vicies ; idem 
alibi pro singulis incisionibus semiseptenariis in primo 
Georgicorum quaternas, in Aeneidos ternas habet semi- 
quinarias ' ». In Ciris autem DXLI versibus, fere trigin- 
ta tres usurpantur caesurae post arsim quarti pedis 
cum alia minore post arsim secundi; non secus res se 
habet in Epithalamio Pelei, quod versus continet CDIX 
et circa viginti quinque huiusmodi caesuras habet. Multo 
propius igitur videtur noster in hoc Catuiium sequi quam 
Vergilium. Ad haec, piures in Ciri sunt versus, Catulli 
quoquemore, ubi caesura post tertium trochaeum inci- 
dit : 

Cui Parcae tribuerc | nec ullo vulnere laedi. 

(V. 270.) 

Spelaeum multoque | cruentas hospite cautes, 

(V. 467.) 
Efiigies animantis i et internodia membris. 

(V. 491.) 

Unus etiam versus caesuram habet post arsim secundi 
pedis : 

Tunc potius | conata tua atque incepta referto, 

(V. 337.) 
et alii aliter usitata norma abhorrent : 

Prima rudimenta et primos exegimusannos 

(V. 43.) 

Incipit ad crebrosque insani pectoris ictus. 

(V. 345,) 

ludicio patrisque et coniugis ante fuisset. 

(V. 53 1.) 

Vergilium autem scimus similes habere versus non ra- 

i. L.UueWtTf Deremet,,p. 197. 

rissitnos quidem, non tamen aeque frequentes ac sunt 
apud Ciris auctorem pro numero totius operis versuum. 
Aliud est etiam (ne minima oniittamus) quo diflferre 
hic videtur a ceteris illius temporis scriptoribus ; nempe 
apud eum saepius continua vel duo vel tria verba 
eadem littera aut iisdem litteris incipiunt. Dictas eas al- 
litterationes constat apud priores auctores abiindasse, 
permodice vero iis omnes a CatuUi tempore usos esse ; 
scilicet aut in formulis dictionum aut in cumulandis ver- 
bis sensus comparis sive consimilis aut per paronoma- 
sian^ Apud Vergilium autem magnus est numerus ver- 
suum ubi eadem littera incipiunt continua verba, et non 
semel apparet eum eiusmodi sonos libenter exquisivisse : 
apud ceteros contra multo pauciores sunt allitterationes, 
et fortuitas eas omnino esse facile intelleges. Apud nos- 
trum vero tam crebrae sunt quam apud Lucretium et in 
carminibus quibusdam Catulli; accedit quod saepius 
eadem littera aliter repetita versus aliquot duriores 
effecti sunt; haec sunt huius generis exempla maxime 
notabilia : 

Cecropius suaves exspirans hortulus auras. 

IV. 3.) 

Cum levis alterno zephyrus concrebruit Euro 
Et prono gravidum provexit pondere currum. 

(V. 25.) 

Hanc pro purpureo poenam scelerata capillo. 

(V, 52.) 

Ipsa trucem multo misceret sanguine pontum. 

(V. 76.) 

Et cupidos quaestu passim popularet amantes. 

(V. 78.) 

I. L. Mueller, Deve met.j p. 454. 

Quare quae cantus meditanti mittere certos. 

(V. 93.) 

Candida concessos asccndat Ciris honores. 

(V. 2o5.) 

Quam te tam tristibus istis 
Sordibus et senio patiar tabescere tali. 

(V, 248.) 

Questu Carme complorat. 

(V. 285.) 

Expertum multis miserae mihi rebus amorem. 

(V. 325.) 

Rursus ad inceptum sociam se adiungit alumnae 
Purpureumque parat rursus tondere capillum. 

(V. 38i.) 

Dignum autem hoc est quod notetur, multo pauciora 
esse eiusmodi exempli et prope* nuUa in posteriore car- 
minis parte, ita ut in ea sui temporis morem secuius, 
in altera magis vetustiorum disciplina imbutus esse 
videatur. Centum enim versus quibus incipit Ciris, 
non pauciores habent eiusmodi allitterationqs quam cen- 
tum illi quibus Ennii fragmenta, nempe fere viginti 
quinque '. 

Ceterum non illud unum est quo inter se diflferunt 
prior pars poematis et posterior. In hac plures inserun- 
tur Vergiiii versus, in illa piura Catulli verba •, in hac 
tantum reperiuntur locutiones communi sermoni repu- 
gnantes, et minus aspera omnino est oratio. Nihil tamen 
est cur credamus ab alio auctore scriptos esse novissi- 
mos versus ; sed conici potest eundem illud poema ince- 
pisse adulescentem quod ipse his verbis videtur signifi- 
care : 

Inquibusaevi 
Prima rudimenta et primos exegimus annos, 

I. I. Vahlen, Ennianae poesis reliquiae. 

et postea quod iam composuisset retractavisse, finemque 
simul addidisse : inde suspicamur fieri ut in extremo 
carmine propius Vergilium sequi videatur; in priore 
parte magis veterum disciplinam retinuisse. Inde prae- 
terea clarius interpretaremur hunc versum : 

Promissaeque diu iam tandem exordia musae ; 

atque inde etiam (quod tamen paulo audacius nos coni- 
cere fatemur) nimia brevitas horum versuum, quos auc- 
tor ideo demum scripsisse videtur ut a priore parte ad 
posteriorem, tanquam ponte, transiret : 

Ergo iterum capiti Scylla est inimica paterno : 
Tum coma Sidonio florens deciditur ostro, 
Tum capitur Megara et divum responsa probanlur, 
Tum suspensa novo ritu de navibusaltis 
Pcr mare caeruleum trahiiur Niseia virgo *. 

I . Ciris, 386 sq. 



Quatems possit dejiniri Ciris auctoris persona 



Non multo post annum DCCXXXV U.C. Cirin scrip- 
tam esse pro certo habemus, et alia ratione demons- 
trari potest inter hunc annum et DCCXL circiter in 
lucem esse editam. Carmen enim dedicatum est Messal- 
lae qui et « iuvenum doctissime » hic appellatur. Sum- 
mus autem per quem hoc nomen innotuit orator natus, 
sicut videtur, anno DCLXXX, sive, ut alii volunt, 
DCLXC,sive etiam DCLXCV ^ iamqueanno DCCXXIII 
consul in iocum Antonii suffectus, non iuvenis vocari po- 
test post Vergilii mortem. Duobus vero filiis Messallae 
Corviniea voxconvenit,quorum natu maioranno DCCLI 
consul fuif, qui ergo anno, quo vita defunctus est Vergi- 
lius, vigesimum quartum circiter annum agebat. Eodem 
tempore etiam Tibullus eum tanquam XV virum sacro- 
rum celebravit *. Idem debellatis Illyricis, patria laude 
haudindignum se praestitit, quem Tacitus in Annalium 
libro tertio ita laudaverit : « Val. Messalla, cui parens 

1. Kontaine, De M. VaL Messalla Corvino, Versaliis, 1878. Appen- 
dix, l. 

2. Phoebe, fave; novus ingreditur tua terapla sacerdos. 

(Tib., Eleg,, II, 5.) 

Messalla ineratque imago paternae facundiae ^ » , quo qui- 
dem loco refertur oratio qua feiicitcr obstitit Ser, Caeci- 
nae censenti ne quem magistratum, cui provincia obve- 
nisset, uxor comitaretur. Exstant et Ovidii litterae ^, 
quibus benevolentiam eius et amicitiam sibi poscit eum- 
que precatur ut causam suam velit apud Augustum 
agere. Messallino propius fidem est dedicatam esse Cirin 
quam alteri illi Corvini filio, minori natu, M. Aurelio 
Cottae Maximo, qui magis familiariter Ovidium, quam 
frater, habuit ^. 

Is quidem artem dicendi coluit et poeiicen, sed insi- 
gnior fuit gula, auctore Plinio^;idem accusatus et pro- 
pter favorem Tiberii solutus, acerbe aestimatus est a 
Tacito, qui « saevissime cuiusque senteniiae auctorem » 
eum refert, et nobilem quidem dicit, sed egentem, ob 
luxum per flagiiia infamem^. Si igitur maiori filiorum 
Corvini carmen hoc est dedicatum, non* mulio post 
annum DCCXL exstiterit necesse est. 

Auctorem ergo Ciris asseverare Hcet aequalem fere 
fuisse utriusque Messaliarum, et utroque annis paulo su- 
periorem ; atque in praeclaro illo coetu poetarum vixisse, 
quorum fama simul in memoriam cum summi orato- 
ris nomine solet revocari. Ubi autem melius nasci po- 
tuisset Ciris, quam in illa domo, eloquentiae simul Mu- 
sarumque et amoris domicilio, in qua paterfamilias ipse 
non dedignatus est lingua graeca carmina componere, 



1. Tac, Ann.t III, 34. 

2. Ov., Pont.f I, 7; II, 2. 

3. Ov., Pont, l 5 ; II, 3, 8 ; III, 2. 5 ; Tr., IV, 5. 

4. Pl., H., IV, X, 27 : Sed (quod constat) Messallinus Cotta. Messallae 
oratoris filius, palmas pedum ex his (anseribus) torrere atque patinis 
cum gallinaceorum cristis condire repperit. 

5. Tac, Ann.y VI, 5 et 7. 

Qualia Trinacriae doctus amat iuvenis, 

et illam heroida celebrare 

Felicem ante alias lanto scriptore puellam * ? 

Ibi sodalem habebat noster et studiorum aemulum 
Servium ilium Sulpicium, Vaieriae, quae Messallarum 
gentis erat, coniugem, cuius Horatius assensum tanti 
facit quanti Varii, Vergilii, Pollionis, Messallae et alio- 
rum quos in decimo libri primi sermone una nominat; 
quem praeterea versiculos composuisse ex Ovidii et Pli- 
nii minoris constat testimonio, quorum uterque eum 
auctorem habuit carmina amatoria componendi *. 

Ibi quoque versabatur cum Sulpicia, Servi filia, cuius 
amorem Tibullus illustravit et versus ipsos servavit; 
cum Lygdamo cumque Tibullo omnium maximo, qui 
tanquam coryphaeus et magister totius erat chori. Ibi 
et alios vidit, scilicet Vergilii Mopsum, Aemilium Ma- 
crum, qui non modo plantarum naturam versibus expo- 
suit, sed et ipse amavit, quod a TibuIIo accepimus hoc 
carmine : 

Castra Macer sequitur : tenero quid fiet amori ^i 

et Valgium Rufum, Horatii amicum, qui etsi est « qui 
possit magnis se accingere rebus » et « aeterno pro- 

1. Verg., Catal.f XI, 2. 

2. Nec minus Hortensi, nec sunt minus improba Servi 
Carmina. 

(Ov., Tr,, 11, 441.) 

Pl., EpL, V, 3. An ego verear, ne me non satis deceat, quod decuit 
M. TuUium, C. Calvum, A. PoUionem, M. Messallam, Q. Hortensium 
M. Briitum, L. Sullam, Q. Catulum, Q. Scaevolam, Ser. Sulpicium, 
eic. 

3.Tib., EL,l\, 6. 

pior non alter Homero ^ », tamen et elegos composuisse 
narratur ^ ; Ovidium denique qui post Tibulli mortem 
in Messallarum amicitiam se receptum esse testaiur ^. 

Hi quidem fuerunt poetae nostri sodales et amici, sed 
ipse quis fuerit frustra quaeritur. Supervacaneum est 
eorum opinionem refellere qui Catullum ilium fuisse aut 
Vergilium contenderunt : quae quam falsa sit, ex iis 
quae supra exposuimus, sane manifestum est. Sed ali- 
quid dicenduni eorum de opinione est qui Cirin Cornelio 
Galio tribuerunt *. Qui quidem iudicant versus versuum- 
que partes nostro et Vergilio communes hunc ab illo mu- 
tuatum esse. Atqui demonstratum estin Ciri imitationem 
planissime patere. Ut rem igitur adeo improbabilem reci- 
peremus, gravissimae rationes essent producendae : quas 
videmus afferri nuUas. Quid enim commune inter C. 
Galii gesta et quae de auctore Ciris ex ipso novimus ? Hic 
lam maturus annis valedixit Musis ut philosophiam cole- 
ret; ilie, anno DCLXXXV natu^, praefectus fuit Aegypti 
anno DCCXXIV; Cirin ergo post hunc annum scripsis- 
set. Bucolica autem, in quibus cum Ciri communes pluri- 
mos versus legimus, ante annum DCCXVHI scripta 
sunt. Quo pacto praeterea tantum ei tum fuisset otium ut 
philosophiae et litteris se traderet, cum vix regressus e 
provincia, accusatus sit « furtorum et populatae provin- 
ciae^ » et stricto incubuerit ferro anno DCCXXVIII ®? 

1. Tib., IV, I, 179. 

2. Serv., ad EcL, 7, 22. Aen.f XI, 467. 

3. Ov., Tr., IV, 10, 5i. 

4. Vergilio Cirin vindicaverunt Scaliger, Barthius (1608); lo. Schra- 
der; Catullo Eglinus, cuius Vindiciae Ciris CatuUianae i5unt(i6o6) . 
C. Gallo Fontaninus in Historia liUeraria; l. H. Voss (Altona, 1797- 
i83o); Heyne; Sillig. 

5. Amm. Marc, XVII, 4, 5. 

6. Dion, LIII, 23. 

Quomodo denique iuvenem appellavisset Messallam 
prope sibi aequalem, et tanta necessitudine cum eo 
coniunctus esset, ut poema tamdiu poUiceretur dicaretque 
Messallae, postquam alter obscurus fuit in partibus Oc- 
tavianis, alter Antonii partibus clarissimus ? 

Quidquid ad nos de Gallo pervenit, cum hac repugnat 
opinione ; nihil vero magis quam ipsa eius fama et iudi- 
^ium aequalium. Quid ? poema cuius virtutibus tot et 
tanta vitia ofBciunt, viri esset et illius quidem maturi, 
quem laudavit Vergilius, non modo in sexta et de- 
cima Ecloga, sed etiam in Georgicis, ita ut quartus liber 
a medio usque ad finem eius laudes primum amplexus 
sit, quas postea iubente Augusto in Aristaei fabul am com- 
mutavit *? Ciris esset poetae in eodem fere gradu coUo- 
cati ac Catullus? de quo dixit Ovidius : 

Quis potuit lecto durus discedere Gallo ^ ? 

quem idem finxit cum Calvo et Catullo in Elysia valle 
obviam venientem TibuUo ^ ? quem Martialis inter Pro- 
pertium Tibuilumque Catullumque nominat, etsi du- 
rior videtur Quintiiiano * ? 

Quomodo Vergilius in omnibus suis operibus tale car- 
men imitari potuisset? Ut id fecerit, quomodo res tam 
singularis et, verbi gratia dicam, propemodo prodigiosa, 
non tradita esset a grammaiicis aliisque qui tot et tam va- 
ria de Marone et prope singulis eius versibus notaverunt ? 
Ceterum si Gallus Cirin scripsisset, id accepissemus pro- 
fecto aut ex iis quos nuper diximus, aut ex Propertio 

1 . Serv., ad Ecl.j X, i. 

2. Ov., Rem. Am.j j65. 

3. Ov,, Am., III, 9, 63. 

^. Mart., Epig.y Vill, 78, 3. Quint., X, i. 

qui Galli canninis mentionem fecit nuUius nisi Lycori- 
dis, aut saltem ex Servio qui tantum Euphorionem et 
Lycorida protulit? Gallum igitur Ciris auctorem esse 
nulla alia re inducti sunt ut opinarentur, nisi quod 
prave partem Eclogae sextae interpretati sunt. 

Hanc Eclogam Alfeno Varo, cui iam antea promiserat 
carmen, Vergilius dicavit; cum autemGallus una cum 
Varo post Perusinum bellum triumvir agris dividun- 
dis fuisset et iam tum litteris floreret, minime mi- 
rum est Galli laudes in eodem opere Vari laudibus 
adiunctas esse et scripta eius potissimum praedicata. 
Quod sic eflfecit : Silenus Chromi Mnasyloque pas- 
toribus et Eglae Naiadi varia canit , mundi iniiium, 
priscas Pyrrhae, Promethei, Hylaeque fabulas ; quibus 
addit Pasiphaen, Atalantam, sororesque Phaetontis ; 

Tum canit errantem Permessi ad flumina Gallum 
Aonas in montes ut duxerit una sororum, 
Utque viro Plioebi chorus adsurrexerit omnis, 

et Linum refert Gallo calamos obtulisse Hesiodi, eique 
suasisse ut Grynaei nemoris diceret originem '. 
Hinc ita pergit Vergilius : 

Quid loquor aut Scyllam Nisi, quam fama secuta est 
Candida succinctam latrantibus inguina roonstris 
Dulichias vexasse rates, et gurgite in alto 
A, timidos nautas canibus lacerasse marinis, 
Aut ut mutatos Terei narraverit artus, etc. 

Itaque sane significat fabulas quas Silenus memorat post- 
quam Gallum admissum in Musarum chorum retulit. 
Quid est tamen cur credatur carminibus Galli de Scylla 

I. Verg., Buc, VI, 64-74. 

et de Tereo Maronem allusisse? Quia scilicet Grynaei 
nemus sequuntur? Sed hos versus canit Linus, illos Si- 
lenum cecinisse ipse narrat poeta \ quid igitur a recta ra- 
tione et simplicitate magis alienum sit, quam si, ut 
quibusdam placet, laudem a Lino inceptam Silenus exci- 
piat? 

Praeterea, ne quid in hoc immorer quod Galius lum 
natus ad viginti octo annos, auctor Ciris esse non potuit, 
quem pateat natu grandiorem fuisse, Scylia, quam canit 
Silenus, non puella est in avem, sed in piscem mutata. 
Hanc vero noster uhro profitetur non suam esse : 

Complures illam et magni, Messalla, poetae 
(Nam verum fateamur; amat l*olyhymnia verum) 
Longe alia perhibent mutatam membra figura 
Scyllaeum monstro saxum infestare voraci, etc. *. 

Vergilio quidem, ut ahis, licebat in piscem filiam Nisi 
, mutare; sed illud nequaquam iis fecisset versibus, ubi 
poema laudavisset , quo ineunte tam expresse a fiiia 
Phorci Nisi filia distinguitur. 

Cum igitur non magis Cornelius Gallus quam Catullus 
aut Maro Cirin scripserit, quis fuisse eius carminis auctor 
putandus est? Vir doctissimus nuper fieri posse arbitra- 
tus est ut a poeta illo conditum sit quem Propertius 
Lyncea nominat ^. Nobis vero, quin hanc opinionem reci- 
piamus, obstat quod non satis congruere videntur quae 
de nostro novimus cum iis quae nos de Lynceo Proper- 
tius docet. Sane quidem propter temporum rationem non 
negamus Lyncea potuisse aliquid scribere paulo post 
Vergilii mortem, cum natu maior videatur fuisse Pro- 



1. Ciris, 34. 

2. W. Teuffel, Gesch* deRoem. Liit,, 244,. 3. 

pertio ' quem circa annum DCC natum esse constat. Is 
quoque, ut noster, sapientiam coluit et libris Socraticis 
Lucretiique siuduit operibus, et carmina composuit. Sed 
Lynceus videtur vitam omnem in phiiosophia et severis 
carminibus epici et tragici generis consumpsisse; denique 
amorem serius expertus est. Contra ea, noster provecta 
iam aetate phiiosophiam adiit, neque, ut apparet ex ipso 
opere, rudis fuit amorum, neque eun!i quidem amicus 
iussisset satius Philetam imitari 

Et non inflati somnia Callimachi. 

Ipse enim nos docet iamdudum hoc genus se tractavisse, 
nempe lusisse interdum et a gracilem molli pede clausisse 
versum » ^. Ad haec, is quo adeo familiariter usus est 
Propertius, profecto pari fuit fortuna et dignitate, nec 
prorsus fuit idem qui honores fastidiebat et Messallam 
<c iuvenum doctissime » appellabat. 

Ergo concludemus neminem ex iis qui quis fuerit auc- 
tor Ciris quaesiverunt, quicquam profecisse; neque aliud 
confirmari posse, nisi quae diximus : scilicet illum Vergi- 
lio paulo minorem circa annum DCC natum, non hu- 
mili fortuna, iam adulescentem in Messallae coetu Musis 
studuisse; postea, omissis rebus publicis, philosophiam 
et Epicuri doctrinam coluisse ; postremo Cirin non ita diu 

1. Prop., II, 34(111, 32), 2b : 

Lynceus ipse meus seros insanit amores. 

2. Non equidem, quamvis interdum ludere nobis 
El gracilem molli liceat pede claudere versum, 

(Gir., 19.' 

Haec tamen interea quae possumus et quibus aevi 
Prima rudimenta et primos exegimus annos. 

(Cir., 44.) 

post Vergilii mortem edidisse. Cum igilur nihil aliud de 
nomine et vita eius certum ac compertum haberi possit, 
nunc quale fuerit eius ingenium, et quem locum Ciris 
inter carmina illius aetatis obtineat, iudicemus. 



VI 



Qualifuerit ingenio et quent locum auctor Ctris inter 

poetas latinos obtineat. 



Huius carminis si quis argumentum ipsum rerumque 
inventionem ac dispositionem et eloquendi genus consi- 
derabit, temporis, quo vixit auctor, et hominum, qui- 
buscum studiorum societate coniunctus est, quasi veram 
imaginem intuebitur. Ciris enim eius generis est, quod 
tum maiime Romae vigebat ; namque poemata quibus 
Alexandrini poetae simul scientiam pristinarum fabula- 
rum et suam versus faciendi subtilitatem ostentaverunt, 
iampridem in Urbem translata erant : Varro Ataci- 
nus « interpres operis alieni » Argonautica fecerat, 
Helvius Cinna epyllion Smyrnae, Licinius Calvus lo, 
Catullus ipse carmen de Peieo et Thetide. Epici poetae, 
qui Alexandriae tertio et secundo ante Christum sae- 
culo jfloruerunt, doctrina et arte maxime sua opera com- 
mendare conati erant; ut fabulas minus notas et ab- 
strusiores requirebant de gestis deorum et heroum, ita, 
phiiosophorum et tragicorum instar, subtiiius animorum 
affectus describere solebant; praeterea versibus uti poli- 
tioribus , et iratorum aut dolentium verba inserere fac- 
torum narrationi, ita ut in unum epos et elegia tanquam 
confundi viderentur. Ilios imitati latini scriptores nunc 

elegis epicas fabulas commiscebant, ut Catullus in Elegia 
ad Manlium « Quod mihi fortuna... » Laodamiae amores 
cecinit; ut C. Gallo Parthenius historias coUegit, quibus 
ille carmina sua exornaret ; ut TibuUus ipse Sibyllam cum 
Aenea in Elegiam « Phoebe fave » ad Messallinum ad- 
misit; quod non semel et Propertius fecit ^ et in Tristi- 
bus Ovidius : nunc elegorum opibus utebantur qui epica 
pangebant carmina ; ut idem in Metamorphoseon libris 
Ovidius, ut antea Catullus in epyliio quod memoravi- 
mus, ut noster denique in Ciri. 

Hic enim vere Alexandrinorum discipulus cum aUis 
rebus invenitur tum scientia sive veterum fabularum, sive 
iocorum et regionum. His enim opibus utendi nullam fere 
omittit occasionem ; iis etiam non semper ita utitur, ut ni- 
hil videatur dicere quod non ad propositum spectet, nihil 
per ambitionem nimiamque doctrinae suae ostentandae 
cupidine. Unum,exempli gratia,locum inspiciamus, ubi 
urbem Megaram describit. Quid enim haec ad rem : 

Candida Thesei 
Purpureis late ridentia littora? 

quid hoc contulit : 

Megara Alcathoi quondam munita labore 
Alcathoi Phoebique ; deus namque adfuit illi? 

Nonne praeterea verborum ipsa ieiunitate et orationis 
quadam asperitate significatur quanto summis poetis 
nosterinferior sit ? Quin etiam haec addit quae quid pro- 
sint non facile intellegitur : 

Unde etiam citharae voces imitatus acutas 
I. Prop., I, 20; 111, i3. 



IUII-|I!TT?» JfZXSIS 



Ei Ttaenrs. sii-u. r^TiTnrrr 



Ovidiom 
ita simplid c. 






AUaikcz. Tmam. SIijj T.tiwt 



Hic quoqae suuni mcmocst cai:ocur:i: scd quam sol- 
lerti artc illa viJentjr miracr/a vcro ars-jmdto cod- 
iunaa et quasi iniexta^ cum haec scqaaztar : 



Saepe \\\zz solia cst aygrr.-fgrg £lia N'si 
Etpetere ciiz^^z res<>--a-da szu lar:-.3 
Tum cam pajt csset; bel's :;-:jq^ saeps solebat 
Spectare a. :lla rigkii cenarr.irj Maztis. 



His atque aliis similibos quibus exomatum aut potius 
oneratum est carmen, £aciie iudicatur quibus noster prae- 
cipue magistris usus sit. 

Eundem vero, cum summa cura nititur sensus dolo* 
remque virginis exprimere, agnoscimus dignum fuisse 
qui in domo Messallarum, sede illa ac domicilio Elegiae, 
cum TibuUo, Lygdamo, Sulpicia, amores suspiraret. 
Unde enim potius hausisset acutam illam in pingen^ 
dis animi aSectibus subtilitatem ? 

Graecos autem latinosque poetas, quos sequitur, eo 
verius exprimit quod paucissima efFert de suo. Mate- 
riem ipsam ex Parthenio et forsitan aliis, ordinem 
et totius operis structuram ex CatuIIo, sententias 
et verba ex GatuUo Vergilioque plurima subripuit. Num 

I . Ciris. 107-109. 



62 DE CARMINE CIRIS 

propriumaliquid alieno addidit, et aliena comoientarebus 
auxit a se ipso excogitatis ? Forsitan causam ipse finxit, 
unde ortum esse refert Scyllae parricidium, scilicet vio- 
latam ab inscia lunonis scdcm : quae causa alioqui 
non recte inventa est, quoniam ludus puerilis non vide- 
tur poenam tam atrocem mereri. Forsitan etiam Moschi 
vestigia sequi voluit, qui antequam raptam a love narra- 
vit Europen, ludentem eam cum aequalibus depinxit \ 
Quanto melius fuit amorem puellae describere, quo- 
modo natus sit, quomodo creverit sensim et totum ani- 
mum occupaverit (quod in Ariadna fecit Caiullus, Ovi- 
dius in Scylla),quam miserae*puellae ignempectori Deae 
iussu ac numine afflatum et statim adultum violenterque 
gliscentem ostendere ! Quin adducimur ut credamus 
peccavisse eum nimia cupidine operis fabula aut nova 
aut minus vulgata decorandi. 

Inde gravissima nata sunt carminis vitia. Dum enim 
nota vitat et rariora affectat, nunc copiosior est, nunc 
ieiunus, ut iustum illum ordinem frustra requiras, quo 
nuUa in parteoperis desit quicquam, aut redundet. Opti- 
morum est scriptorum, quamcumque materiam trac- 
tant, ita quidquid necesse est, copiose exprimere, cetera 
vel omittere vel paucis perstringere, ut legentis animus 
nihil umquam fastidiat nec desideret. Eadem haec est 
virtus Bucolicon et Aeneidos. Qui autem minores 
sunt ingenio et arte, semet ipsos nequeunt rectis conti- 
nere finibus, sed trahi ultra solent ambitione, cumque 
tritas vias fugiunt, libidinem potius quam rationem se- 
quuntur in operis partibus ordinandis. Quae non effugit 
Ciris auctor : prope quinta pars carminis prooemio tene- 



I. Moschus, Europe, 28-37 (Ed. Gaisford), Poetae minores, t. IV 
p. 254). 

tur, cum versibus quadraginta septem, interposita Miner- 
vae pepli descriptione, Messallae libellum suum dedica- 
verit ; pluribus etiam versibus de fabulis disputaverit 
circa Scyllam traditis et Musas postremo invocaverit. 
Tufti diligentius descfibit adspectum situmque Megarae, 
et postquam memoravit initia belli diligentiamque, qua 
Nisus aureum capillum tueiur, longius enarrat ludentem 
pila virginem iramque lunonis Gupidini vindictae curam 
permittentis. At frustra quaerimus quomodo primum 
Minoa Scylla amaverit, et eo desperationis adducta sit ut 
scelus atrocissimum conciperet. Deinde refert poeta quo 
pacto facinus perficere tentaverit, consiliumque interce- 
dente Carme nutrice distulerit et venena experta sit : quod 
sane non excogitavisset, nisi proposita habuisset Vergilii 
ac Tibulli exempla. Patrato autem parricidio, quo vultu, 
quibus verbis Minoa adeat, et quomodo is feminam reci- 
piat quae suagratia tantumscelus admiserit, id frustra 
exspectatur : quid tamen aptius erat ad commovendos 
legentium animos ? Quae secuta sunt ereptum Nisi ca- 
pillum vix, ut res omnibus notae, memorantur, et conti- 
nuo Scyllam cernimus, navi Minois alligatam, longa 
oratione casum suum deplorantem, mariaque et insulas 
perlustrantem, quae singulae nominatim percensentur. 
Haec postquam frigide descripta sunt, duplex filiae pa- 
trisque copiose narratur transfiguratio. Ecquis non sentit 
illa laude carmen hoc carere. quam ante omnia in operi- 
bus maximi cuiusque ingenii admiramur, ubi non sese 
exhibent partes ad arbitriumscriptoris aut tanquam casu 
iuxta positae, sed membra paria et certa ratione cohae- 
rentia unde unum vivumque corpus efficiatur. 

Ceterum Alexandrini non alia re magis excellebant 
quam singulari in rebus disponendis artificio •, apud eos 
enim non iam paulatim aequali quodam tenore secun- 

dum naturam fabula progreditur, sed iuxta coUocari 

dicas tabulas ita pictas, ut in singulis aliquid emineat 

conspicui, quod oculos et novitate et splendore praes- 

tringat. Haec est magnorum, velut ApoUonii, carmi- 

num ; eadem est minimorum ratio, quantum ex eo Moschi 

quod superest epyllio licet iudicare. Ille enim pictu- 

ras picturis continuat : primum Europes dormientis 

somnium describit, deinde in litore lascivientes puellas ; 

tum, postquam triginta versibus depinxit virginis aureum 

fiscum, ordine numerat flores quos in prato legunt ; se- 

quuntur prorsus tauri efEgies, Nereidesque cum Nep- 

tuno Tritonibusque vectam per undas Europen contem- 

plantes , et insidens tauro puella atque altera manu 

tenens cornu, altera vestem purpuream sublevans, dum 

peplus veli instar super humeros sinuatur K Idem etiam 

arte quadam picturas eo disponit ordine ut quaeque 

prope similem aliam vel contrariam posita ipsa clariore 

quasi lumine illustretur ; ut a Moscho copiose descri- 

bitur in aureo fisco lo sub specie iuvencae pontum 

transgrediehs Nilique orae appulsa. Simili artificio 

Catullus, cum tranquillos Pelei amores canit et gaudia 

quibus exsultant eius aedes, inter laetantes deos homi- 

nesque , dum pulvinaris miracula enarrat, Ariadnam, 

vehementissimi doloris et acerrimae cupidinis vivam 

imaginem, ita inducit, ut vix quae sit carminis pars prae- 

cipua, quae accesserit ornandi causa discernas. 

Noster vero eodem componendi genere, minore tamen 
cum arte et ingenio usus est, quippe qui seriem etiam pic- 
turarum oculis subiciat. Adeo hanc laudem tantu m quae- 
rere videtur, qua industria singula pingantur, ut non du- 
bitaverit secuturos eventus non scmel ab initio praenun- 

I. Mosch., £w/-., i-i5; '28-37; 37-63; G3-71; 76-88; ii5-i3o. 





DE CARMINE CIRIS 65 

liare. Ut CatuUus pulvinar, ita Minervae peplum, quod 
minime tamen ad rem congruebat, descripsit. Ut cum Eu- 
ropes casu simile quoddam commentum (quod supra 
monstravimus) Moschus coniunxerat, ila hic cum Scyllae 
amoribus Britomartis amores componuntur. Utinam arti- 
ficium illud ingeniosum quidem non nimia scieniiae iacta- 
tione corrumperetur aut nimia concinnitate, ut Scyllae 
cum nutrice sermo quasi in plures divisus sit orationes, 
quarum altera alteram versuum numero aequare et 
tanquam compensare videatur. 

IUa sunt huius carminis vitia quae ad res inveniendas 
disponendasque spectant ; quae ad eloquendi et versifi- 
candi raiionem, pleraque supra notavimus. Saepius, ut 
diximus, legentem offendunt « sermoni propiora » \ et 
imprimis verborum ambitus ii fiunt, ut et versibus no- 
ceant et ipsis obstet versuum compositio, nedum quasi 
consensu et mutua ope adiuveniur. Aitamen laudanda 
non pauca sunt. Opus enim, quamvis durius plerumque 
et asperius sit, habet sententias interdum nunc acumine 
nunc nervis conspicuas, neque venusta aliquando in ver- 
bis eligendis conformandisque novitate caret, in hocprae- 
sertim reprehendendum, quod saepius auctor ipse sibi 
impar est et optimaquaeque rebus minus bonisinqulnat. 
Vividas etiam imagines nonnullas fingit, et praesertim in 
exprimendisanimi motibus subtilitate singulari praestat. 
lucundas excogitat comparationes, ut in hoc loco ubi 
Scyllam monstrat incertis iactatam vcntis. 



I. Hertzberg exempli gratia versus notavit 89-90 : 

Quidquid et ut quisque est tali de clade locutus, 
Mnemosyne, potius liceat notescere Cirin ; 

alium nos supra, <c non equidern quamvis interdum ludere nobis. » 
Vide p. 42. 

5 



66 DE CARMINE CIRIS 

Cymba velut magnas sequitur cum parvula classes; 

quod forsitan meminit Plinius minor, cum lacus Vadi- 
monis insulas describens, dicit « Saepe minores maiori- 
bus, velut cymbulae onerariis, adhaerescere » ^ ; aut in 
illo ubi sensim incertis adhuc partibus transmutari coe- 
pit puella, 

Velut in niveo, tenera est cum primitus, ovo 

Effigies animantis et internodia membris 
Imperfecta novo fluitant concreta calore ; 

et omnis ex ordine transmuiatio versibus exponitur 
qui cum Ovidii similibus locis non immerito conferan- 
tur. Is vero pulchrior etiam locus quo primum Scylla 
dormientem patrem deprehendere conatur : hos versus 
Vergilio aut Catullo non indignos iudicares, si non multa 
Vergilio et CatuUo fuissent sublata, 

lamque adeo dulci devinctus lumina somno ^ etc. 

Sed nihil nostro tam bene successit quam cum nutri- 
cem induxit, confectam curis, miseramque alumnam re- 
foventem et, postquam nefandum inceptum audiverit, 
suadentem ut scelere absistat aliasque vias experiatur : 
verum amorem doloremque verum prae se fert, cum 
praesente casu luctus natae per eundem Minoa amissae 
in animo eius renovatur. Haec legentibus occurrit Myr- 
rhae nuirix ; sed hic sobria inest simplicitas cum sen- 
lentiarum gravitate coniuncta, qua facile superatur Ovi- 
dius. 

Ovidium etiam in verbis, quibus Scylla calamitatem 
suam et Minois crudelitatem queritur, quis aemulo ce- 

I, Pl. lun., £/>/., VIII, 20. 
■2. Ciris 206-21 3. 

dere negabit ? Initium quidem, ubi appellat ventos Deos- 
que et aves, ad rhetorum declamationes accedit, arte ta- 
men et splendore figurarum non contemnendum; sed 
reliqua oratione proditur adeo ardens et furiosus amor 
ut intellegamus quomodo puella, pietate et humanitate 
omni omissa, tantum facinus obire sustinuerit. Scelus 
se infandum admisisse confitetur, sed quod unus Minos 
reprehendere non debuit : eum enim unice amavit, 
eius gratia omnia amisit, ab eo nihil poscit nisi ut eum 
sibi hceat videre, et sahem eius uxori servire. Quanto 
frigidius apud Ovidium puella artificiosa oratione Minoa 
vociferatur non matre Europa dignum esse, sed coniuge 
Pasiphae, neque uUo sensu praeter iram et odium se 
commotam declarat ! Haud dubie hoc loco nostra Scylla 
Scyllam vincit Ovidii, et Catulli potius Ariadnae proxi- 
ma fit, non longo proxima intervallo. 

Haec et alia composuisse Ciris auctorem, quibus le- 
gentes vehementer commoveamur, quid mirum cum ipse, 
tenero ct moUi animo praeditus, aerumna suae Scyllae 
afiici videatur, ut ex his apparet, quae narratis rebus in- 
termiscuit : 

Infelix virgo ! quid enim commiserat illa 1 

(V. 71.) 
Quod uti ne prodita ludo 
Auratam gracili solvisses corpore pallam ! 

(V. i5o.) 

Sive iila ignorans (quis non bonus omnia malit 
Credere quam tanti sceleris damnare pueilam i) 

(V. 188.) 

Illud quoque in eo nos delectat, quod identidem, etsi 
fere totum opus constat ex imitatione, naturam rerun^ 
conatur exprimere et carminibus ornandi causa res inse- 
rere, quas ipse vidit et observavit ; ut cum Minervae pe- 

plum, quamvis sit proposito alienus, cum similitudinis 
gratia cymbam magnas naves sequentem et in ovo nas- 
cens animal, aut cum ambarum avium mutuas iras hac 
comparatione depingit : 

Namque uti in aetherio signorum lumine praestans 
Unum quem duplici stellarum sidere vidi, 
Scorpius alternis clarum fugat Oriona. 

Non modo eum Lucretii vestigiis institisse apparet in 
rebus observandis, quae sensibus subiectae sunt, sed, ut 
philosophum decet, mores hominum penitus perspexisse 
ut vcras factorum causas perscrutaretur, quanquam in 
hoc saepius exquisitior deprehenditur subtilitas. Ita ratio- 
nem reddit quare Amphitrite 

Tale decus formae vexarier ultra 

non tulerit, et contempta piscium figura, 

Aeriis potius sublimem sustulerit alis ^. 

Ita quoque explicat quam iusta commiseratiofte luppiter 

Commotus talem ad superos volitare puellam, 
Dum pater exstinctus caeca sub nocte lateret, 
Uli, pro pietate sua (nam saepe nitentum 
Sanguine taurorum supplex resperserat aras, 
Saepe Deum largo decorarat munere sedes) 
Reddiderit optatam mutato corpore vitam 2. 

Ita porro, cum Carme « ad inceptum sociam se adiungit 
alumnae », secretos eius afFectus acutissime poeta odo- 
ratus hoc addit : 

i^ Ciris, 481 sq. 
•2. Ciris, 522 sq. 

Non minus illa tamen revehi quod moenia Cressa 
Gaudeat : et cineri patria est iucunda sepulto <. 

Ut breviter compleciamur quae de nostri ingenio atque 
indole iudicanda sunt, homo erat aetate iam progressus, 
iudicio sanus, maturus animo, vitae usu et doctrina con- 
firmatus, ornatus litteris, subtilior factus hominum sui 
temporis eleganiissimorum conversatione , denique si 
minus magno ingenio praeditus, at certe non contemnen- 
dis virtutibus, ut vitia, quae notavimus, non obstent 
quin gradum aliquem obtineat inter aequales poetas. 
Opus quidem non summis illis adaequandum efFecit, 
quae raro exstiterunt, sed locum non humilem habet in- 
ter viros illos qui, cum ipsum in penetrale non admissi 
sint, stantes in vestibulo Musas coluerunt, quorumque 
tam multa apud veteres nomina invenimus. Huius au- 
tem generis scripta, inter quae Culex et Ciris numeran- 
tur, insigni nos docent exemplo quis fuerit cultus, qualis 
sermo, quales litterae illius aetatis, ubi nihil hoc perfec- 
tiusgignere potuissetingenii mediocritas.Vergiliustantum 
ille et Horatius maiorem assequi laudem poterant ; itaque, 
praeterquam quod non nullius est pretii per se ipsam 
Ciris, nulla alia re, quam huiusmodi operum compara- 
tione, melius iudicari possit et quanto ceteris excellant 
principes illi poetarum et quanta auctoritate valuerint. 

Scilicet ea fuit eorum et maxime Vergilii admiratio, id - 
studium poetices, ut eorum exemplo excitati compluresin 
dies varia carmina scribere auderent. Hominum enim qui 
versus fecerunt numerus initio parvus fuerat ; pauca 
sunt nomina eorum etiam qui una cum CatuUo Cal- 
voque memoraniur; non iam ita se res habuit Augusti 
tempore; tunc mirum in moduni aucta est poetarum 

I. Ciris. 384 sq. 

muliiiudo ; quamobrem id evenerit neminem latet : cum 
cultiores humanioresque facti sunt Romani, poematia 
quae Catullus aliique induxerant, quilibet unus propter 
ipsam exiguitatem facile se con6debat imitaturum ; in 
scholis praeterea non modo praelegebantur opera novo- 
rum poetarum, cuius moris auctor fuisse narratur Q. Cae- 
cilius Epirota * ; sed profecto ipsi exercebantur discipuli 
in fingendis versibus, ut non pauci postea, dum schola- 
rum exercitationes renovabant, vere se poetas esse exis- 
limarent, suaque carmina seu recitationibus sive opera 
librariorum vulgarent. Eodem enim tempore constat vi- 
gere coepisse librorum commercium, et maxime floruisse 
recitationes illas, quibus nullus acrior fuit versus compo- 
nendi stimulus. Accedit quod oppressa cum libertate 
eloquentia humanissimus quisque litterarum generi , 
quod tutissime coleretur, se libentius dedebat : quae stu- 
dia non parum confirmabantur principum procerumque 
non modo favore, sed eiiam exemplo et aemulatione. 
Quid mirum igitur si ad nos tam multa pervenerunt no- 
mina corum, quorum turba densissima Catullum Vergi- 
liumve sectabatur, si tantum, ut ait Plinius, proventum 
poetarum quisque annus aflferebat ? 

Itaque facile intellegitur quomodo falso magnis poetis 
adscribi potuerint carmina, cum auctores ipsi nominibus 
praeclaris sua opera aut per ambitionem aut per io- 
cum quemdam commendarent, bibliopolae pariter li- 
bris, quos venales habebant, pretium adderent. Inde 
evenit ut iam a Neronis tempore optimo cuique tribue- 
rentur aliena; sic Horatii operibus intermixta sunt vel 
carmina vel carminum partes, de quibus nostra memoria 



I. Suet , Gram.^ j6. Cf. Hor., 5. I, lo, 80-84; Pers., S, I, 29; 
Stat., Theb., Xll, 810; Mart., I, 35. 

tam cupide disputari coeptum est; sic Tibullo assignatae 
sunt Lygdami Elegiae ; sic Vergilio Culex, Aetna, Ciris 
totque alia, quorum corpus usque in finem medii aevi 
auctum adeo et ampiificatum est. Certum est enim Ver- 
gilii iuvenalis ludi libellum, aut saltem partem eius, non 
modo a Diomede et Phoca grammaiicis, scd etiam a 
Statio et Martiali, immo a Lucano cognitam fuisse '; ne- 
que apud scriptores qui praecesserunt ullam illius libelli 
exsiare meniionem. « Unde non temere conicias, dixii 
vir doctus cui plane in hoc asseniimur *, imperante 
Claudio haec opuscula in lucem esse emissa, et cmissa 
quidem (mortuo puto Messallino) ex chartis in Messalla- 
rum domo inventis... Addidit autem, quisquis fuit qui 
septem hos libellos sub Vergilii nomine in unum collegit, 
in fine epigramma illud Vate Syracosio ^. Quo cum 
aperte indicatum sit haberi in libro vatis Mantuani prima 
elementa rudemque adhuc Musam, quid mirum est si 
has praelusiones statim (ut Lucani exemplum docet) 
omnes Romani creduli acceperunt, et nominis Vergi- 
liani amore occaecati et poetae adulescentiae aliquid con- 
donandum rati? Quin ipsi litterarum arbitri severi quod, 
nisi de hac illave particula (ut Suetonius de Aetna *), non 
iniecerunt dubitationeip, hinc explicatur ». 

i.Diom., p. 5 12 (i£d. K). Phocas, Vita Verg. metrica, v. 84. 
Mart., VIII, 56, 19; XIV, i85. Stat., Prooetnium, lib. I. Id. Silv., II, 
7, 73. Viia Suetoniana Lucani. Reif., p, ho. 

2. A. paehrens, Append. Verg., p. 38. Lipsiae, 1880. 

3. Vate Syracosio qui dulcior Hesiodoque 

Maior, Homereo non minor ore fuit, 
lllius haec quoque sunt divini elementa poetae 
Et rudis in vario carmine Calliope. 

4. Aut saltem eius compilator Donaius, a quo, si hdes adhibetur 
quibusdara codicibus, hoc traditum est ; « Scripsit etiam dc qua am- 
bigitur Aetnam. « 

Eisl mc vario iactatum laudis amore 
Irritaquc expertum fallacis pracmia vulgi 
Cecropius suaves cxspirans hortulus auras 
Florentis viridi sophiae complectitur umbra, 
Nec mea quit raiio dignum sibi quacrcre carmen, b 

Longe aliud studium atque alios quae accincta hborcs 
Altius ad raagni subtendit sidera mundi 
Et placitum paucis ausa est ascendere collem : 
Non tamen absistam coeptum detexcre munus, 
In quo iure meas utinam requiescere musas lo 

Et leviter blandum liceat deponere morem. 

Quod si miriticum genus omnes 

Mirificum saecli modo sit tibi velle libido, 

Si mihi iam summas Sapientia panderet arces, 

Quattuor antiquis hercdibus addita consors, i5 

Unde hominum errores longe lateque per orbem 

Despicere atque humiles possem contemnere curas : 

Non ego le talem venerarer munere tali, 

Non equidem (quamvis interdum ludere nobis 

Et gracilem molli liceat pede clauderc versum}, 20 

Sed magno intcxcns, si fas est dicere, peplo, 

Quilis Erechthcis olim portatur Athenis, 

Debita cum castae solvuntur vota Minervac 

Tardaque confecto redeunt quinquennia lustro, 

Cum levis alterno zephyrus concrcbruit euro 2 5 

Et prono gravidum provexit pondere currum. 

Felix illa dies felix et dicitur annus, 

Felices qui talem annum videre diemque : 

Ergo Palladiae texuntur in ordine pugnae 

Magna Giganteis ornantur pepla tropaeis, 3o 

Horrida sanguineo pinguntur proelia cocco ; 

Additur aurata deiectus cuspide Typhon, 

Qui prius, Ossaeis consternens aethera saxis, 

Emathio celsum duplicarat vertice Olympum. 

Tale deae velum sollemni tempore portant; 33 

Tali te vellem, iuvenum doctissime, ritu 

Purpureos inter soles et candida lunae 

Sidera, caeruleis orbem pulsantia bigis, 

Naturae rerum magnis intexere chartis : 

Aeternum sophiae coniunctum carmine nomen 40 

Nostra tuum senibus loqueretur pagina saeclis. 

Sed quoniam ad tantas nunc primum nascimur artes, 

Nunc primum teneros firmamus robore nervos, 

Haec tamen interea, quae possumus, in quibus aevi 

Prima rudimenta et primos exegimus annos, 45 

Accipe dona meo multum vigilata labore 

Promissaeque diu iam tandem exordia musae : 

Irapia prodigiis ut quondam exterrita amoris 

Scylla novos avium sublimis in aere coetus 

Viserit et tenui conscendens aethera penna bo 

Caeruleis sua tecta super volitaverit alis, 

Hanc pro purpureo poenam scelerata capillo, 

Pro patria solvens excisa funditus urbe. 

Compiures illam et magni^ Messalla, poetae 

(Nam verum fateamur : amat Polyhymnia verum) 55 

Longe alia perhibent mutatam membra tigura 

Scyllaeum monstro saxum infestare voraci ; 

Illam esse aerumnis quam saepe legamus Ulixi 

Candida succinctam latrantibus inguina monstris 

Dulichias vexasse rates et gurgite in alto 60 

Deprensos nautas canibus lacerasse marinis. 

Sed neque Maeoniae patiunlur credere chartae 

Nec malus istorum dubiis erroribus auclor. 

lamque alias alii vulgo finxere puellas, 

Quae Colophoniaco Scyllae dicantur Ilomero. 65 

Ipse Crataein ait matrem; sed slve Craiaeis 

Sive illam monstrum genuit grave Echidna biformis, 

Sive est neutra parens atque hoc in carmine toium 

Inguinis est vitium et Veneris descripta libido, 

Sive etiam iactis spedem mutata venenis 70 

Infelix virgo (quid enim commiserat illa? 

Ipse pater timidam vacua complexus harena 

Coniugium castae violaverat Amphitrites; 

Attamen exegit longo post tempore poenas, 

Ut, cum cura sui veheretur coniugis alto, yb 

Ipsa trucem multo misceret sanguine pontum), 

Seu vero, ut perhibent, forma cum vinceret omnes 

Et cupidos quaestu passim popularet amantes^ 

Horribiles circum vidit se sistere formas 80 

Piscibus et canibusque malis vallata repente est 79 

(Heu quotiens mirata novos expailuit artus! 81 

Ipsa suos quotiens heu pertimuit latratus!), 

Ausa quod est mulier numen fraudare deorum 

Et dictam Veneri votorum avertere poenam ; 

Quam, mala multiplici iuvenum quod saepta caterva 85 

Vixerat atque modo meretrix iactata ferarum, 

Infamem tali merito rumore fuisse 

Docta Palaephatia testatur voce papyrus : 

Q,uidquid et ut quisque est tali de clade locutus, 

Mnemosyne, potius liceat notescere Cirin 90 

Atque unam ex multis Scyllam non esse puellis. 

Q.uare quae cantus meditanti mittere certos 

Magna mihi cupido tribuistis praemia, divae 

Pierides, quarum castos libamina postes 

Munere saepe meo inficiunt foribusque hyacinthi (jb 

Dependent fiores aut suave rubens narcissus 

Aut crocus alterna coniungens lilia callha 

Sparsaque liminibus floret rosa, nunc age^ divae, 

Praecipue nos.tro nunc adspirate labori 

Atque novum aeterno praetexite honore volumen. 100 

Sunt Pandioniis vicinae sedibus urbes 
Actaeos inter colles et candida Thesei 
Purpureis late ridentia litora conchis, 
Quarum non ulli fama concedere digna 

Stat Megara, Alcathoi quondam munita labore io5 

Aicathoi Phoebique : deus namque adfuit illi ; 
Unde etiam citharae voces imitatus acutas 
Saepe lapis recrepat Cyllenia murmura pulsus 
Et veterem sonitu Phoebi testatur amorem. 
Hanc urbem ante alios qui tum florebat in armis 1 10 

Fecerat infestam populator remige Minos, 
Hospitio quod se Nisi Polyidos avito 

Carpathium fugiens et flumina Caeratea 

Texerat. Hunc bello repetens Gortynius heros 

Attica Cretaea sternebat rura sagitta. 1 1 b 

Sed neque tunc cives neque tunc rex ipse veretur 

Infesto ad muros volitantes agmine turmas 

Reicere et indomitas virtute retundere mentes, 

Responsum quoniam satis est meminisse deorum. 

Nam capite a summo regis (mirabile dictu!) 120 

Candida caesaries (florebant tempora lauro), 

At roseus medio surgebat vertice crinis; 

Cuius quam servata diu natura fuisset, 

Tam patriam incolumem Nisi regnumque futurum 

Concordes stabili firmarunt numine parcae. i25 

Ergo omnis caro residebat cura capillo, 

Aurea soUemni comptum quem fibula ritu 

Cecropiae et tereti nectebant dente cicadae. 

Nec vero haec urbis custodia vana fuisset, 
Nec ruerat, ni Scylla novo correpta furore, 1 3o 

Scylla, patris miseri patriaeque inventa sepulchrum, 
O nimium cupidis Minoa inhiasset ocellis. 
Sed malus ille puer, quem nec sua flectere mater 
Iratum potuit, quem nec pater atque avus idem 
luppiter (ille etiam Poenos domitare leones i33 

Et validas doctus vires mansuescere tigris, 
Ille etiam divos, homines — sed dicere magnum esi), 
Idcm tum tristes acuebat parvulus iras. 
lunonis magnae, cuius fera iurgia divae 

Olim ipsae meminere, eheu peritura puella 140 

NuIIi non sanctam, violaverat inscia sedem, 
Dum sacris operata deae lascivit et extra 
Procedit longe matrum comitumque catervam, 
Suspensam gaudens in corpore ludere vestem 
Kt tumidos agitante sinus aquilone relaxans. 145 

Necdum etiam castos gustaverat ignis honores, 
Necdum soUemni lympha perfusa sacerdos 
Pallentis foliis caput exornarat olivae, 
Cum lapsa e manibus fugit pila cumque ea lapsa est, 
Procurrit virgo. Quod uti ne prociita ludo ibo 

Auratam gracili solvisses corpore pallam ! 
Omnia quae reiinere gradum cursusque raorari 
Possent o tecum vellem tu semper haberes : 
Non umquam violata manu sacraria divae 
lurando, infelix, nequicquam iura piasses. j35 

Et siquis nocuisse tibi periuria credat, 

Causa pia est : timuit fratri te ostendere luno. 

At levis ille deus, cui semper ad ulciscendum 

Q,uaeritur ex omni vcrbo atque iniuria facto, 

Aurea fulgenti depromens tela pharetra - iGo 

Heu nimium certo, nimium torrentia nisu, 

Virginis in tenera detixerat omnia mente. 

Quae simul ac venis hausit sitientibus ignem 
Et validum penitus concepit in ossa furorem, 
Saeva velut gelidis Edonum Bistonis oris itrj 

Ictave barbarico Cybeles antistita buxo ^ 

Infelix virgo tota bacchatur in urbe, 
Non storace Idaeo fragrantes tincta capillos, 
Cognita non teneris pedibus Sicyonia servans, 
Non niveo retinens bacaia monilia collo. i;o 

Multum illi incerto trepidant vestigia cursu : 
Saepe redit patrios adscendere perdita muros 
Aeriasque facit causam se visere turres, 
Saepe etiam tristes volvens in nocte querelas 
Sedibus ex aitis arcis speculatur amorem 1^3 

Castraque prospectat crebris lucentia flammis. 
Nulla colum novit, carum non respicit aurum, 
Non arguta sonant tenui psalteria chorda, 
Non Libyco moUes plauduntur pectine telae. 
Nullus in ore rubor : ubi enim rubor, obstat amori. 180 

Atque ubi nulla malis reperit solacia tantis 
Tabidulamque videt labi per viscera mortem, 
Quo vocat ire dolor, subigunt quo tendere fata, 
Fertur et horribili praeceps impellitur oestro, 
Ut patris, a demens, crinem de vertice sectum i85 

Furtimque arguto detonsum mitteret hosti, 
(Namque haec condicio miserae proponitur una) 
Sive illa ignorans (quis non bonus omnia malit 
Credere quam tanti sceleris damnare puellam ?) 
Heu tamen infelix : quid enim imprudentia prodest? igo 

Nise pater, cui direpta crudeliter urbe 
Vix erit una super sedes in turribus altis, 
Fessus ubi exstructo possis considere nido, 
Tum quoque avis metuere : dabit tibi filia poenas. 
Gaudete, o celeres, subnisae nubibus altis, lob 

Quae mare, quae virides silvas lucosque sonantes 
Incolitis, gaudete, vagae blandaeque volucres; 
Vosque adeo, humanos mutatae corporis artus. 

Vos o crudeli fatorum lege, puellae 

Dauliades, gaudete : venit carissima vobis 200 

Cognatos augens reges numerumque suorum 

Ciris etipse pater. Vos, o pulcherrima quondam 

Corpora, caeruleas praevertite in aethera nubes, 

Qua novus ad superum sedes haliaeetus et qua 

Candida concessos ascendat ciris honores. 2o5 

lamque adeo dulci devinctus lumina somno 
Nisus erat, vigilumque procul custodia primis 
Excubias foribus studio iactabat inani : 
Cum furtim tacito descendens Scylla cubili 
Auribus arrectis nocturna silentia temptat 210 

Et pressis tenuem singultibus aera captat. 
Tum suspensa levans digitis vestigia primis 
Egreditur ferroque manus armata bidenti 

Evolat; at demptae subita in formidine vires : 

Caeruleas sua furta prius testatur ad umbras. 2 1 5 

Nam qua se ad patrium tendebat semita limcn, 

Vestibulo in thalami paulum remoratur et alte 

Suspicit ad caeli nictantia sidera, multa 

Non accepta piis promittens munera divis. 
Quam simul Ogygii Phoenicis filia Carme 220 

Surgere sensit anus (sonitum nam fecerat illi 

Marmoreo aeratus stridens in limine cardo), 

Corripit extemplo fessam languore puellam 

Et simul 'o nobis sacrum caput» inquit ''alumna, 

Non tibi nequicquam viridis per viscera pallor 226 

Aegrotas tenui sufiudit sanguine venas 

Nec levis hoc faceres (neque enim pote) cura subegit. 

Haud fallor (quod ut a potius, Rhamnusia, fallar) : 

Nam qua te causa nec dulcis pocula Bacchi 

Nec gravidos Cereris dicam contingere fetus, 23o 

Qua causa ad patrium solam vigilare cubile, 

Tempore quo fessas mortalia pectora curas, 

Quo rapidos etiam requiescunt flumina cursus } 

Dic age nunc miserae saltem, quod saepe petenti 

lurabas nihil esse mihi, cur maesta parentis 235 

JFormosos circum virgo remorere capillos? 

Hei mihi, ne furor ille tuos invaserit artus, 

Ille Arabae Myrrhae quondam qui cepit ocellos, 

Ut scelere infando (quod ne sinat Adrastea) 

Laedere utrumque uno studeas errore parentem! 240 

Quod si alio quovis animi iactaris amore 

(Nam te iactari, non est Amathusia nostri 

Tam rudis ut nuUo possim cognoscere signo), 

Si concessus amor noto te macerat igni, 

Per tibi Dictynnae praesentia numina iuro, 245 

Prima decus quae dulce mihi te donat alumnam, 

Omnia me potius digna atque indigna laborum 

Milia visuram quam te tam tristibus istis 

Sordibus et senio patiar tabescere tali'». 

Haec loquitur, mollique ut se velavit amictu, 25o 

Frigidulam iniecta circumdat veste puellam, 
Quae prius in tenui steterat succincta crocota. 
Dulcia dcinde genis rorantibus oscula figens 
Persequitur miserae causas exquirere tabis, 
Nec tamen ante ullas patitur sibi reddere voces 2 55 

Marmoreum tremebunda pedem quam rettulit intra. 
Illa autem «^quid me' inquit •^io nutricula, torques "r 
Quid tantum properas nostros novisse furores 'i 
Non ego consueto morlalibus uror amore, 
Nec mihi noiorum deflectunt lumina vultus, 260 

Nec genitor cordi est : ultro namque odimus omnes. 
Nil amat hic animus, nutrix, quod oportet amari, 
Nil, quo falsa tamen lateat pieiatis imago; 
Sed media ex acie mediisque ex hostibus, eheu, 
Q.uid dicam quove ausa malum hoc exordiar ore? 26!) 

Dicam equidem, quoniamque tibi non dicere, nutrix, 
Non sinis, extremum hoc munus morientis habeto. 
Ille (vides}, nostris qui moenibus adsidet hostis, 
Quem pater ipse deum sceptri donavit honore, 
Cui parcae tribuere nec ullo vulnere laedi 270 

(Dicendum est, frustra circumvehor omnia verbis), 
lUe mea, ille idem oppugnat praecordia Minos. 
Quod, te per divum crebros testamur amores 
Perque tuum memori sanctum mihi pectus alumnae, 
Ut me si scrvare potes ne perdere malis; 275 

Sin autem opiatae spes est incisa salutis, 
Ne mihi quam merui invideas, nutricula, mortem. 
Nam nisi te nobis malus, o malus, optima Carme, 
Ahte hunc conspectum casusve deusve tulisset, 
Aut ferro hoc=» (aperit ferrum quod veste latebat) 280 

•^Purpureum patris dempsissem vertice crinem 
Aut mihi praesenti peperissem vulnere letum". 

Vix haec ediderat, cum clade exterrita tristi 
Intonsos multo deturpat pulvere crines 

Et graviter questu Carme complorat anili : 283 

«O mihi nunc iterum crudelis reJdite Minos, 

O iterum nostrae Minos inimice senectae, 

Quem per ut a olim natae te propter eundem 

Hunc amor insanae luctum portaret alumnael 

Tene ego tam longe capta atque avecta nequivi, 290 

Tam grave servitium, tam duros passa labores, 

Eftugere, ut sistam exilium crudele meorum ? 

lam iam nec nobis aequo senioribus uUum 

Vivere uti cupiam vivit genus. Ut quid ego amens 

Te erepta, o Britoraarti, mei spes una sepulchri, 29!) 

Te, Britomarti, diem potui producere vitae? 

Atque utinam celeri ne tantum grata Dianae 

Venatus esses virgo sectata virorum, 

Gnosia nec Partho contendens spicula cornu 

Dictaeas ageres ad gramina nota capellas : 3 00 

Numquam tam obnixe fugiens Minois amores 

Praeceps aeril specula de montis iisses. 

Unde alii fugisse ferunt et numina Aphaeae 

Virginis adsignant, alii, quo notior esses, 

Dictynnam dixere tuo de nomine lunam. So^ 

Sint haec vera velim : mihi certe, nata, peristi. 

Numquam ego te summo volitanlem in vertice montis 

Hyrcanos inter comites agmenque ferarum 

Conspiciam nec te redeuntem amplexa tenebo. 

Verum haec tum nobis gravia atque indigna fuere, 3 10 

Tum, mea alumna, tui cum spes integra maneret 

Et vox ista meas nondum violaverat aures. 

Tene etiam Fortuna mihi crudelis ademit, 

Tene, o sola meae vivendi cau^a scncctae? 

Saepe tuo dulci nequicquam capta sopore, 3i5 

Cum premeret natura, mori me velle negavi, 

Ut tibi Corycio glomerarem flammea luto. 

Q.UO nunc me, infelix, aut quae me fata reservant i 

An nescis qua lege patris de verticc summo 

Edita candentes praetexat purpura canos, 32o 

Quae tenuis patrio spcs sit suspensa capillo? 

Si nescis, aliquam possum sperare salutem, 

Inscia quandoquidem scelus es conata nefandum : 

Sin est quod metuo, per te^ mea alumna, tuumque 

Expertum multis miserae mihi rebus amorem, 3^5 

Perdita saeva precor per lumina tc Ilithyiae, 

Ne tantum facinus tam nuUa mentc sequaris. 

Non ego te incepto (fieri quod non pote) conor 

Flectere amore neque est cum dis contendere nostrum ; 

Sed patris incoluroi potius denubere regno 33o 

Atque aliquos tamen esse velis tibi, alumna, Penates. 

Hoc unum exitio docta atque expeita monebo. 

Q.uod si non alia poteris ratione parentem 

Flectere (sed poteris : quid enim non unica possis?), 

Tum potius tamen ista, pio cum iure licebit. 335 

Cum facti causam tempusque doloris habebis, 

Tum potius conata tua atque incepta referto ; 

Meque deosque tibi comites, mea alumna, fuluros 

PoUiceor : nihil est, quod texitur ordine, longum^ 

His ubi sollicitos animi relevaverat aestus 3_|o 

Vocibus et blanda pectus spe luserat aegrum, 
Paulatim tremebunda genis obducere vestem 
Virginis et placidam tenebris captare quietem 
Inverso bibulum restinguens lumen olivo 
Incipit ad crebrosque insani pectoris ictus 3^.5 

Ferre manum, adsiduis mulcens praecordia palmis. 
Noctem illam sic maesta super morientis alumnae 
Frigidulos cubito subnisa pependit ocellos. 
Postera lux ubi laeta dicm mortalibtis almum 
£t gelida venientem ignem quatiebat ab Oeta, 35o 

Quem pavidae alternis fugitant optantque puellae 
(Hesperium vitant, optant ardescere Eoum), 
Praeceptis paret virgo nuiricis et omnes 
Undique conquirit nubendi sedula causas. 
Temptantur patriae submissis vocibus aures, 355 

Laudanturque bonae pacis bona : multus ineptae 
Virginis insolito sermo novus errat in ore. 
Nuoc tremere instantis belli certamina dicit 
Communemque timere deum, nunc regis amicis, 
lamque ipsi verita est, orbum flet maesta parentcm, 36o 

Cum love communes qui nolit habere nepotes. 
Nunc etiam conficta dolo mendacia turpi 
Invenit et divum terret formidine cives; 
Nunc alia ex aliis (nec desunt) omina quaerit. 
Quin etiam castos ausa est corrumpere vates, 365 

Ut, cum caesa pio cecidisset victima ferro, 
Essent qui generum Minoa auctoribus extis 
lungere et ancipiies suaderent toUere pugnas. 

At nutrix, patula componens sulphura testa, 
Narcissum casiamque herbas contundit olentes 370 

Terque novcna ligans triplici diversa colore 
Fila : 'ter in gremium mecum' inquit »despue, virgo, 
Despue ter, virgo : numero deus impare gaudet'. 
Inde lovi magno geminat Stygialia sacra, 
Sacra nec Aeaeis anibus nec cognita Grais; 3yb 

Pergit. Amyclaeo spargens altaria thallo, 
Regis lolciacis animum defigere votis. 
Verum ubi nulla movet stabilem fallacia Nisum, 
Nec possunt homines nec possunt ilectere divi 
(Tanta est in parvo fiducia crine cavendi), 38o 

Rursus ad inceptum sociam se adiungit alumnae 
Purpureumque parat rursus tondere capillum, 
Tum longo quod iam captat succurrere amori, 
Non minus ilta tamen revehi quod moenia Cressa 
Gaudeat : et cineri patria est iucunda sepulro. 383 

Ergo iterum capiti Scylla cst inimica patcrno. 

Tum coma Sidonio florens deciditur ostro, 

Tum capitur Megara et divum responsa probantur, 

Tum suspensa novo ritu de navibus altis 

Per mare caeruleum trahitur Niseia virgo. 390 

Complures illam nymphae mirantur in undis, 

Miratur pater Oceanus et candida Tethys 

Et cupidas secum rapiens Gatatea sorores, 

Illam etiam, iunctis magnum quae piscibus aequor 

Et glauco bipedum curru metitur equorum, 3()b 

Leucothea parvusque dea cum matre Palaemon, 

Illam etiam, alternas sortiti vivere luces, 

Cara lovis suboles, magnum lovis incrementum, 

Tyndaridae niveos mirantur virginis artus. 

Has adeo voces atque haec lamenta per auras 400 

Fluctibus in mediis questu volvebat inani, 

Ad caelum infelix ardentia lumina tendens, 

Lumina : nam teneras arcebant vincula palmas : 

«. Supprimite o paulum turbati flamina venti, 

Dum queror et divos (quanquam nil testibus illis 405 

Profeci) extrema moriens tamen adloquor hora. 

Vos ego, vos adeo, venti, testabor et aurae, 

Vos, Pandionia si qui de gente venitis, 

Cernitis : illa ego sum cognato sanguine vobis 

Scylla (quod o salva liceat te dicere Procne); 410 

Illa ego sum Nisi pollentis fllia quondam, 

Certatim ex omni petiit quam Graecia regno, 

Qua curvus terras amplectitur Hellespontus; 



APPENDIX 83 

lUa ego sum, Minos, sacrato foedere coniux 

Dicta tibi : tamen haec, etsi non accipis, adsum. 41 5 

Vinctane tam magni tranabo gurgiiis undas^ 

Vincta tot adsiduas pendebo ex ordine luces.^ 

Non equidem me aiio possum contcndere dignam 

Supplicio^ quod sic patriam carosque penates 

Hostibus immitique addixi ingrata tyranno. 420 

Verum istaec, M}nos, illos scelerata putavi, 

Si nostra ante aliquis nudasset foedera casus, 

Facturos, quorum direptis moenibus urbis 

O ego crudelis flamma delubra petivi ; 

Te vero victore prius vel sidera cursus 425 

Mutatura suos quam te mihi talia captae 

Facturum metui. lam iam scclus omnia vincit. 

Ten ego plus patrio dilexi perdita regno? 

Ten ego? nec mirum, vultu decepta puella 

Ut vidi ut perii, ut me malus absiulit error. 4^0 

Non equidem ex isto speravi corpore posse 

Tale malum nasci : forma vcl sidera fallas. 

Me non deliciis commovit regia dives, 

Dives curalio fragili et lacrimoso electro. 

Me non florentes aequali corpore nymphae, 435 

Non metus incensam potuit retinere deorum 

Omnia vicit amor ; quid enim non vinceret illc? 

Non mihi iam pingui sudabunt tempora myrrha, 

Pronuba nec castos accendet pinus honores, 

Nec Libys Assyrio sternetur lectulus ostro. 440 

Vana queror : nec me illa quidem communis alumnam 

Omnibus iniecta tellus tumulabit harena. 

Mene inter matres ancillarisque maritas, 

Mene alias inter famularum munere fungi 

Coniugis atque tuae, quaecumque erit illa, beatae 443 

Non licuit gravidos penso devolvere fusos? 

At belli saltem captivam lege necasses ! 

lam fesso tandem fugiunt de corpore vircs, 

£t caput inflexa lentum cervice recumbit, 

Marmorea adductis tabescunt bracchia nodis. 460 

Aequoreae pristes, immania corpora ponii» 

Undique conveniunl et glauco in gurgite circum 

Verbere caudarum atque oiis minitantur hiatu. 

lam tandem casus hominum, iam respicc, Minos! 

Sit satis hoc, tantum Scyllam vidisse malorum; 455 

Vel fato fuerit nobis haec debita pestis, 

Vel casu incerto, merita vel denique culpa : 
Omnia nam potius quam te fecisse putabo^*. 
Labitur interea resoluta ab litore classis, 
Magna repentino sinuantur lintea coro, 460 

Flectitur in viridi remus sale, languida fessae 
Virginis in cursu moritur querimonia longo. 
Deserit angustis inclusum faucibus Isthmon, 
Cypselidae magni florentia regna Corinthi. 
Praeterit abruptas Scironis protinus arces 46 b 

Infestumque suis dirae testudinis exit 
Spelaeum multoque cruentas hospite cautes. 
lamque adeo tutuni longe Piraeea cernit, 
Et notas eheu frustra respectat Athenas. 

lam procul e fluctu Salaminia suspicit arva 470 

Florentesque videt iam Cycladas : hinc sinus illi 
Sunius, hinc statio contra patet Hermionea. 
Linquitur ante alias longe gratissima Delos 
Nereidum matri et Neptuno Aegaeo. 

Prospicit incinctam spumanti litore Cythnon 475 

Marmoreamque Paron viridemque adlapsa Donysam 
Aeginamque simul sementiferamque Seriphum. 
Fertur et incertis iactatur ad aera ventis, 
Cumba velut, magnas sequitur cum parvula classes, 
Afer et hiberno bacchatur in aequore turbo, 480 

Donec tale decus formae vexarier undis 
Non tulit ac miseros mutavit virginis artus 
Caeruleo poUcns coniux Neptunia regno. 
Sed tamen externam squamis vestire puellam 
Infidosque inter teneram committere pisces 485 

Non statuit (nimium est avidum pecus Amphitrites) : 
Aeriis potius sublimem sustulit alis. 
Ksset ut in terris facti de nomine ciris, 
Ciris Amyclaeo formosior ansere Ledae. 

Hic velut in niveo, tenera est cum primitus ovo 490 

Efhgies animantis et internodia membris 
Imperfecta novo fluitant concreta calore : 
Sic liquido Scyllae circumfusum aequore corpus 
Semiferi inccrtis etiam nunc partibus artus 
Undique mutabant atquc undique mutabantur. 495 

Oris honos primum et multis optata labella 
Et patulae frontis species concrescere in unum 
Coepere et gracili mentum producere rostro; 
Tum qua se medium capitis discrimen agebat, 

Ecce repente velut patrios imitatus honores 5oo 

Puniceam concussit apex in vertice cristam ; 

At moUis varios intexens pluma colores 

Marmoreura volucri vestivit tegmine corpus, 

Lentaque perpetuas fuderunt bracchia pennas. 

Inde alias partes minioque infecta rubenti 3ob 

Crura nova macies obduxit squalida pelle 

Et pedibus teneris ungues adlBxit acutos. 

Et tamen hoc demum miserae succurrere pacto 

Vix fuerat placida Neptuni coniuge dignum. 

Numquam illam post haec oculi videre suorum 5io 

Purpureas flavo retinentem vertice vittas, 

Non thalamus Tyrio fragrans accepit amomo, 

NuIIae illam sedes : quid enim cum sedibus illi? 

Quae simul ut sese cano de gurgite velox 

Cum sonitu ad caslum stridentibus extulit alis 5i5 

Et multum late dispersit in aequora rorem 

Infelix virgo nequicquam a morte recepta 

Incultum soh's in rupibus exigit aevum, 

Rupibus et scopulis et litoribus desertis. 

Nec tamen hoc ipsum poena sine : namque deum rex, 520 

Omnia qui imperio, terras, mare, sidera versat, 

Commotus talem ad superos volitare puellam, 

Cum pater exstinctus caeca sub nocte lateret, 

IUi pro pietate sua (nam saepe nitentum 

Sanguine taurorum supplex resperserat aras, 5^5 

Saepe deum largo decorarat munere sedes) 

Reddidit optalam mutalo corpore vitam 

Fecitque in terris haliaeetos ales ut esset : 

Quippe aquilis semper gaudet deus ille coruscis. 

Huic vero miserae, quoniam damnata deorum 53o 

ludicio patrisque et coniugis ante fuisset, 

Infesti adposuit odium crudele parentis. 

Namque ut in aetherio signorum lumine praestans, 

Unum quem duplici stellarum sidere vidi, 

Scorpius alternis clarum fugat Oriona, 535 

Sio inter sese tristis haliaeetos iras 

Et ciris memori servant ad saecula fato. 

Quacumque illa levem fugiens secat aera pennis, 

Ecce inimicus atrox magno stridore per auras 

Insequitur Nisus; qua se fert Nisus ad auras, 5^0 

Illa levem fugiens raptim secat aera pennis. 

